hotchpotch/miracl-hf-unified huggingface dataset:
ลำไส้ใหญ่
ลำไส้ใหญ่ () เป็นอวัยวะที่อยู่ในระบบทางเดินอาหาร ลำไส้ใหญ่ของคนมีความยาวประมาณ 1.5 เมตร เส้นผ่านศูนย์กลางประมาณ 6 เซนติเมตร แบ่งออกเป็น 3 ส่วน คือ
เส้นเลือดแดง
เส้นเลือดแดงหลักที่ให้เลือดเลี้ยงลำไส้ตรง ได้แก่ เส้นเลือดแดง superior rectal ซึ่งเป็นแขนงส่วนปลายของเส้นเลือดแดง inferior mesenteric โดยอยู่ติดกับผนังด้านหลังของลำไส้ตรง แล้วแบ่งเป็นซ้ายขวาในระดับกระดูก S3 เส้นเลือดแดงเส้นนี้มีแขนงย่อยมากมายซึ่งเชื่อมต่อกับทั้งเส้นเลือดแดง sigmoid และ middle rectal ดังนั้นเราจึงสามารถตัดเส้นเลือดแดงนี้ที่ตำแหน่งใดก็ได้ โดยไม่ทำให้ผนังของลำไส้ตรงขาดเลือด
เส้นเลือดดำ
เส้นเลือดดำของลำไส้ตรง วางตัวไปตามแนวของเส้นเลือดแดง โดยแบ่งเป็น ร่างแหเส้นเลือดดำภายใน (internal venous plexus) ซึ่งจะระบายเลือดไปเข้าเส้นเลือดดำ superior rectal และร่างแหเส้นเลือดดำภายนอก (external venous plexus) ซึ่งจะระบายเลือดไปเข้าเส้นเลือดดำ inferior rectal
ท่อน้ำเหลือง
ท่อน้ำเหลืองของลำไส้ตรง วางตัวไปตามแนวของเส้นเลือดแดง โดยเริ่มต้นที่ต่อมน้ำเหลืองรอบ ๆ ลำไส้ตรง (perirectal node) แล้วไล่ไปตามเส้นเลือดแดงจนถึงต่อมน้ำเหลือง internal iliac ซึ่งรับน้ำเหลืองมาจากบริเวณของเส้นเลือดแดง middle rectal และต่อมน้ำเหลืองรอบ ๆ aorta (periaortic node) ซึ่งรับน้ำเหลืองมาจากบริเวณของเส้นเลือดแดง superior rectal โดยทั่วไปการกระจายของมะเร็งลำไส้ตรง ก็จะไปตามแนวต่อมน้ำเหลืองที่กล่าวข้างต้น ยกเว้นจะมีการอุดตันของต่อมน้ำเหลืองดังกล่าว มะเร็งจึงจะกระจายออกทางด้านข้างเข้าสู่เนื้อเยื่อรอบ ๆ ลำไส้ตรง หรือไหลลงมาทางด้านล่าง และกระจายไปยังต่อมน้ำเหลืองที่อยู่ด้านข้างของอุ้งเชิงกราน ไปตามแนวของเส้นเลือด middle rectal หรือทะลุไปถึงบริเวณขาหนีบ (inguinal region) ตามแนวของเส้นเลือดแดง inferior rectal ก็ได้
กลุ่มต่อมน้ำเหลือง middle rectal กระจายอยู่ตามแนวของเส้นเลือดแดง middle rectal โดยน้ำเหลืองจะไหลเข้าสู่ต่อมน้ำเหลืองที่อยู่รอบ ๆ เส้นเลือดในช่องท้องต่อไป ดังนั้นศัลยแพทย์ญี่ปุ่น จึงแนะนำให้เลาะต่อมน้ำเหลืองนี้ในระหว่างการผ่าตัดมะเร็งลำไส้ตรงด้วย
คริส โจนนาว
คริสโตเฟอร์ จอห์น โจนนาว () เกิดเมื่อวันที่ 10 พฤศจิกายน ค.ศ. 1979 เป็นนักดนตรีชาวออสเตรเลีย เป็นที่รู้จักในฐานะมือเบส ประสบความสำเร็จกับวงอัลเทอร์เนทีฟร็อกที่ชื่อ ซิลเวอร์แชร์
โจนนาว เกิดที่ นิวคาสเซิล นิวเซาธ์เวลส์ เขามีน้องสาวฝาแฝด และพี่สาว เขาเป็นสมาชิกคนแรกในวงซิลเวอร์แชร์ที่ตัดผมยาวออกให้เป็นผมสั้น โจนนาวมีชื่อเล่นว่า ลัมเบอร์แจ็ก ตั้งโดยแฟนคลับซิลเวอร์แชร์ จากนิสัยรักต้นไม้ของเขาและชอบใส่เสื้อลายสก็อต โจนนาวมีเชื้อสายจากทางกรีก
ในสายมือกีตาร์เบส โจนนาวเป็นผู้ช่วยโปรดิวเซอร์ของวง เดอะเมสส์ฮอลล์ ให้กับอัลบั้ม "Feeling Sideways" และยังชนะรางวัล ARIA award winning จากอัลบั้ม "Notes From A Ceiling"
เบน จิลลีส์
เบนจามิน เดวิด จิลลีส์ () เกิดเมื่อวันที่ 24 ตุลาคม ค.ศ. 1979 เป็นนักดนตรีชาวออสเตรเลีย เป็นที่รู้จักในฐานะมือกลองวงอัลเทอร์เนทีฟร็อกที่ชื่อ ซิลเวอร์แชร์
จิลลีส์เกิดใน นิวคาสเซิล นิวเซาธ์เวลส์ ประเทศออสเตรเลีย ครอบครัวของจิลลีส์เป็นส่วนหนึ่งของเซิร์ฟไรเดอร์ฟาวเดชัน ที่ช่วยส่งเสริมทำความสะอาดน้ำในมหาสมุทร เขาเป็นสมาชิกวง The Marching Koalas และเขาสอน คริส โจนนาวแห่งวงซิลเวอร์แชร์ให้เล่นเบสได้ภายใน 3 เดือน จิลลีส์ยังสามารถเล่นกีตาร์และเบสได้ด้วย
เดอะดิซโซซิเอทีฟส์
เดอะดิซโซซิเอทีฟส์ () เป็นวงดนตรีจากประเทศออสเตรเลีย ประกอบด้วยสมาชิก ดาเนียล จอห์นส แห่งวงซิลเวอร์แชร์ และโปรดิวเซอร์แด๊นซ์ ที่ชื่อ พอล แม็ก มีซิงเกิ้ลแรกเปิดตัวคือเพลง "Somewhere Down the Barrel" สามารถขึ้นชาร์ทได้ใน 40 อันดับแรกของออสเตรเลีย โดยเข้าในสัปดาห์แรกเมื่อวันที่ 15 มีนาคม ค.ศ. 2004 และเป็นเพลงที่ถูกเปิดออกอากาศบ่อยที่สุดใน 5 อันดับแรกของสถานีวิทยุในออสเตรเลีย ซิงเกิ้ลนี้ สามารถขึ้นที่อันดับ 8 ในสัปดาห์แรก ส่วนอัลบั้มแรก "The Dissociatives" ออกวางขายเมื่อวันที่ 4 เมษายน ค.ศ. 2004 ยอดขายติดใน 10 อันดับแรกของ ARIA album charts ในสัปดาห์แรก และก็ตกไปอย่างรวดเร็วในสัปดาห์ต่อมา
พาวเดอร์ฟิงเกอร์
พาวเดอร์ฟิงเกอร์ () เป็นวงดนตรีอัลเทอร์เนทีฟร็อกจากออสเตรเลีย ฟอร์มวงในบริสเบน ออสเตรเลียในปี 1989 และตั้งแต่ปี ค.ศ. 1992 สมาชิกประกอบด้วย นักร้องนำ เบอร์นาร์ด แฟนนิง, มือกีตาร์ ดาร์เรน มิดเดิลตัน และ เอียน ฮอก, มือเบส โดย จอห์น คอลลินส์ และ มือกลอง จอน ค็อกฮิลล์
พาวเดอร์ฟิงเกอร์ประสบความสำเร็จจากสตูดิโออัลบั้มที่ 3 ที่ชื่อ "Internationalist" ในปี 1998 ตั้งแต่นั้นมาพวกเขามีเพลงดังอีกหลายเพลงและได้รับรางวัลหลายรางวัลรวมถึง 15 รางวัล ของแอเรียอวอร์ดส และมีอัลบั้มหลายอัลบั้มที่มียอดขายในระดับแพลตตินัม และอยู่ในอันดับ 100 อันดับของออสเตรเลยมิวสิกชาร์ท อัลบั้ม "Odyssey Number Five" ถือเป็นอัลบั้มที่ประสบความสำเร็จที่สุดของพาวเดอร์ฟิงเกอร์ มียอดขายในระดับ 8 แพลตตินัม และได้รับรางวัลแอเรียอวอร์ด 5 สาขา
ร็อคแมน ZX ซีรีส์
ร็อคแมน ZX () หรือ เมกาแมน ZX (Mega Man ZX) เป็นซีรีส์ภาคต่อชุดที่ห้าของเกมชุดร็อคแมน โดยดำเนินเนื้อเรื่องต่อเนื่อจากซีรีส์ ร็อคแมนซีโร่ ซีรีส์นี้ แตกต่างจากซีรีส์ภาคก่อน ตรงที่เปลี่ยนตัวเอกให้เป็นมนุษย์ และสามารถเลือกเล่นได้ว่าจะเล่นเป็นเพศหญิงหรือเพศชาย สำหรับซีรีส์นี้เป็นเกมที่เล่นบนเครื่องนินเทนโดดีเอสโลหะมีชีวิตไลฟ์เมทัล (หรือ Bio Metals ในภาคอังกฤษ) เป็นวัตถุโบราณที่ขุดค้นพบตามที่ต่างๆ มีจิตใจเป็นของตัวเอง ว่า จะเลือกใครเป็นผู้สวมใส่
สร้างขึ้นจากข้อมูลของเหล่าผู้กล้าในอดีตของ นีโออาคาเดีย โดยมีเหตุผลคือ รำลึกถึงเหล่าผู้กล้าในอดีต ผู้สร้างคือ ซีเอล เกือบทุกชิ้น ยกเว้น Model W และ Model A
"ดูเนื้อหาเพิ่มเติมเกี่ยวกับการ Copy DNA ของศัตรูได้ที่ ระบบ Trans On System"
ระบบ R.O.C.K. System (หรือ M.E.G.A. System ในภาคเมกาแมน) ย่อมาจาก Rebirth Of Crystallized Knowledge System (หรือ Meta-Encapsulated Granule Awareness System ในภาคเมกาแมน) เป็นระบบที่ใช้เปลี่ยน Live Metals ให้เป็นชุดเกราะสวมใส่แก่ผู้ที่ถูกยอมรับจาก Live Metals และมีคุณสมบัติและความสามารถต่างกันไปตาม Live Metals แต่ละชิ้น โดยการกล่าวคำว่า Rock On!! (หรือ Mega Merge ในภาคเมกาแมน) ถ้าเกิดจากการใช้ Live Metals 2 ชิ้น จะใช้การกล่าวคำว่า Double Rock On!! (หรือ Double Mega Merge ในภาคเมกาแมน) แทน
ร็อคแมน ZX แอดเวนท์
"ดูเนื้อหาเพิ่มเติมได้ที่ ร็อคแมน ZX ซีรีส์"
ร็อคแมน ZX แอดเวนท์ (Rockman ZX Advent) หรือ เมกาแมน ZX แอดเวนท์ (Mega Man ZX Advent) เป็นภาคต่อ ร็อคแมน ZX ของร็อคแมนซีรีส์ ออกวางตลาดครั้งแรกที่ญี่ปุ่นในวันที่ 12 กรกฎาคม พ.ศ. 2550 (ค.ศ. 2007) และออกวางตลาดครั้งแรกที่อเมริกาในวันที่ 5 มีนาคม พ.ศ. 2550 (ค.ศ. 2008)
4 ปี กับ 8 เดือน (หรือเกือบ 5 ปี) หลังจากที่กลุ่ม “Guardians” ได้รับชัยชนะจากผู้นำของ เซนปัล คัมปานี โลกใบนี้ก็ได้มีการเปลี่ยนแปลงไปมาก โดยเฉพาะเมืองหลวงอย่าง "Legion (เลกิอ้อน)" ที่ได้รวบรวมเมืองเล็กๆเข้าด้วยกัน โดยมีผู้นำสูงสุดที่ได้รับขนานนามว่า "The Sage Trinity (3 นักปราชญ์)" ปกครองอาณาจักรเลกิอ้อนแห่งนี้
ภายใต้โลกที่กำลังเปลี่ยนแปลงไปเรื่อยๆ ก็ยังคงมีเรื่องของเหล่า "Game Of Destiny (เกมส์แห่งชะตากรรม)" กับ "Chosen One(ผู้ถูกเลือก)" ที่กำลังดำเนินต่อไปเรื่อยๆ...แล้วการปรากฏตัวของ Chosen One รุ่นใหม่ และ ตำนานครั้งใหม่นี้ จะสามารถทำให้ "เกมส์แห่งชะตากรรม" จบสิ้นลงได้หรือไม่!?
"ดูบทความหลักที่ โลหะมีชีวิต ไลฟ์เมทัล"DNA ศัตรูทั้งหมด ที่สามารถ Trans On ได้
เป็นเรพลิลอยด์ชนิดหนึ่งที่อัลเบิร์ตสร้างขึ้นเพื่อเป็นส่วนหนึ่งในแผนการของเขา พวกมันจะซื่อสัตย์ต่ออัลเบิร์ตอย่างมาก มีหน้าที่คอยรับคำสั่งไปก่อกวนพวก Hunter หรือคอยเฝ้าอยู่ตามสถานที่ต่างๆ
Diaburn the Gazelloid หุ่น Pseudoroid ผสมสุนัขกับกวาง สามารถใช้มือทั้ง 2 ข้างยิงโจมตีเป็นธนูไฟ 3 ดอกได้ เป็นหุ่น Pseudoroid ที่บุกโจมตีเกรย์/อาเช่ระหว่างการขนส่ง Live Metal คาดว่าเป็น Pseudoroid ที่จงรักภักดีต่ออัลเบิร์ตมากที่สุด
Chronofos the Tridenroid หุ่น Pseudoroid รูปแมงดาทะเลที่อาศัยอยู่ใน Arctic Ice Floe สามารถยิงแท่งน้ำแข็งเพื่อแช่งแข็งศัตรูได้ในทันที และยังสามารถลดความเร็วของเวลารอบข้างได้อีกด้วย
Rospark the Floweroid หุ่น Pseudoroid ดอกกุหลาบ 2 เพศ จัดว่าวิปริตที่สุดในหมู่ Pseudoroid ด้วยกัน ซ่อนตัวอยู่ใน Tower of Verdure แล้วคอยเพาะพันธุ์ต้นไม้ขึ้นในหอคอยนี้ จนระบบรักษาความปลอดภัยเกิดผิดปกติในที่สุด มีความสามารถในการเลื้อยไปตามเถาวัลย์ และโจมตีเหยื่อที่หลงเข้ามาด้วยไฟฟ้าภายในตัวได้ด้วย
Kaizemine the Wasproid หุ่น Pseudoroid นางพญาผึ้งที่ชื่นชอบความซาดิส เนื่องจากเธอหลงใหลในการทำลาย คราวนี้เธอได้รับคำสั่งให้มายึด Control Center แห่งนี้ เธอสามารถจัดการคู่ต่อสู้ได้ด้วยเพลิงอันร้อนระอุของหล่อน ว่ากันว่าในอดีตเธอเคยมีหน้าที่ขนของพัสดุหนักๆมาก่อน
Condorock the Vulturoid หุ่น Pseudoroid นกแร้งขนาดใหญ่ มีความสามารถในการควบคุมขยะ เป็นหุ่นเชิดได้ อาศัยอยู่ในโรงกำจัดขยะที่ถูกทิ้งร้าง สามารถใช้กีตาร์สร้างคลื่นเสียงเป็นอาวุธได้ มีนิสัยชอบเพลงแนว Rock อยู่พอสมควร
Argoyle & Urgoyle the Shisaroids หุ่น Pseudoroid รูปโคมะอินุ อากอยร์และอูกอยร์ ได้รับคำสั่งจากอัลเบิร์ตที่พวกเขาเคารพนับถือ ให้เฝ้าสถานที่โบราณสถานน้ำตก เพื่อซ่อนบางสิ่งเอาไว้ ทั้ง 2 เป็นครึ่งร่างซึ่งกันและกัน และต่อสู้ร่วมกันเป็นคู่
Tesrat the Hedgeroid หุ่น Pseudoroid รูปหนูตัวจิ๋ว ได้รับคำสั่งให้เฝ้าสิ่งสำคัญที่อยู่ภายในแคปซูลที่ห้องวิจัยลับ สามารถกลิ้งโจมตีด้วยหนามที่อยู่ตามตัว และไฟฟ้าที่มีพลังมหาศาล มีนิสัยที่จงรักภักดีมากต่อเจ้านาย หรืออัลเบิร์ตนั่นเอง
Bifrost the Crocoroid หุ่น Pseudoroid จระเข้ร่างยักษ์ที่คอยอารักษ์ขาเฝ้าอยู่ภายในห้องวิจัยชีวะ มีนิสัยที่จงรักษ์ภักดีต่ออัลเบิร์ตไม่แพ้ Pseudoroid ตัวอื่นๆ มีความสามารถในการทำลายสิ่งของที่ขวางอยู่ทั้งหมดด้วยเขี้ยวน้ำแข็งอันแหลมคม
ช่องอก
ช่องอก (thoracic cavity หรือ chest cavity) เป็นช่องว่างในร่างกายมนุษย์ (และสัตว์ชนิดอื่นๆ) ที่ถูกหุ้มด้วยผนังช่องอก (thoracic wall) (กระดูกทรวงอก รวมทั้งผิวหนัง กล้ามเนื้อ และพังผืด)
โครงสร้างที่อยู่ภายในช่องอก ได้แก่
ช่องอกประกอบด้วยช่องว่างที่สำคัญ 3 ช่องที่ดาดด้วยมีโซทีเลียม (mesothelium) ได้แก่ โพรงเยื่อหุ้มปอด (pleural cavities) 1 คู่และถุงหุ้มหัวใจ (pericardial cavity) ส่วนประจันอก (mediastinum) เป็นโครงสร้างที่มีอวัยวะที่อยู่ตรงกลางของอกระหว่างปอด
ช่องอกแยกออกจากช่องท้อง (abdominal cavity) โดยกะบังลม (diaphragm) ทางเข้าช่องอก (thoracic inlet) เป็นขอบเขตบนสุดของช่องอกซึ่งเกิดจากการเรียงตัวของแมนูเบรียมของกระดูกอก (manubrium) ในด้านหน้า กระดูกซี่โครงคู่ที่ 1 ในด้านข้าง และกระดูกสันหลังในด้านหลัง
หากช่องอกรั่วเปิดออกสู่ภายนอกได้ เช่นได้รับบาดเจ็บจากกระสุนปืนหรือถูกแทงด้วยมีด จะเกิดภาวะโพรงเยื่อหุ้มปอดมีอากาศ (pneumothorax) หรือมีอากาศเข้าไปอยู่ภายในช่องอก ซึ่งหากมีปริมาตรอากาศมากจะทำให้ปอดทั้งสองข้างแฟบ ซึ่งเป็นภาวะที่แพทย์ต้องดูแลอย่างใกล้ชิด
ดรีมเวิลด์
ดรีมเวิลด์ เป็นสวนสนุกและสวนสัตว์ในประเทศไทย เปิดให้บริการครั้งแรกเมื่อวันที่ 12 พฤศจิกายน พ.ศ. 2536 ตั้งอยู่ที่ กิโลเมตรที่ 7 เส้นทางสายรังสิต-นครนายก บริเวณคลองสาม มีเนื้อที่ประมาณ 160 ไร่ ตำบลบึงยี่โถ อำเภอธัญบุรี จังหวัดปทุมธานี มีสถานที่พักผ่อน และบริเวณที่ให้ความบันเทิงมากมาย เช่น ดรีมเวิลด์พลาซ่า ดรีมการ์เด้น แฟนตาซีแลนด์ และแอดเวนเจอร์แลนด์ เป็นต้น นอกจากนี้ยังมีขบวนพาเหรดนานาชาติ รถไฟเหาะตีลังกา หนูลมกรด ซูเปอร์สแปลช ทอร์นาโด แกรนด์แคนยอน และอื่น ๆ อีกมากมาย
เชิงกราน
เชิงกราน () เป็นโครงสร้างกระดูกของร่างกายที่อยู่ปลายล่างของกระดูกสันหลัง จัดเป็นส่วนหนึ่งของโครงกระดูกรยางค์ (appendicular skeleton) กระดูกเชิงกรานประกอบด้วยกระดูกสะโพก (hipbone) , กระดูกใต้กระเบนเหน็บ (sacrum) , และกระดูกก้นกบ (coccyx) กระดูกสะโพกประกอบด้วยกระดูกย่อยๆ 3 ชิ้น ได้แก่ กระดูกปีกสะโพก (ilium) , กระดูกก้น (ischium) , และกระดูกหัวหน่าว (pubis) กระดูกปีกสะโพกเป็นกระดูกที่ใหญ่ที่สุดและเป็นส่วนบนสุด กระดูกก้นเป็นส่วนที่อยู่ด้านหลังเยื้องด้านล่าง และกระดูกหัวหน่าวเป็นส่วนหน้าของกระดูกสะโพก กระดูกสะโพก 2 ชิ้นจะมาเชื่อมกันทางด้านหน้าเป็นแนวประสานหัวหน่าว (symphysis pubis) และเชื่อมด้านหลังกับกระดูกใต้กระเบนเหน็บ เชิงกรานจะประกอบกันเป็นเบ้าของข้อต่อสะโพก เกิดเป็นกระดูกโอบรยางค์ล่าง (หรือรยางค์หลัง)เชิงกรานแบ่งตามลักษณะรูปร่างออกได้เป็น 4 แบบ
สมเกียรติ วิทุรานิช
สมเกียรติ วิทุรานิช (Somkait Vituranich) เป็นนักเขียนบทภาพยนตร์ และผู้กำกับภาพยนตร์ชาวไทย
กวนหิน
กวนหิน 関興
มีชื่อในสำเนียงจีนกลางว่ากวนซิง (; ) มีชื่อรองว่าอันกั๋ว ( ; ) เป็นตัวละครในวรรณกรรมจีนอิงประวัติศาสตร์เรื่องสามก๊กที่มีตัวตนจริงในประวัติศาสตร์ในยุคสามก๊ก เป็นบุตรชายคนโตของกวนอู มีฝีมือไม่แพ้กวนอูผู้เป็นบิดา ออกศึกกับพระเจ้าเล่าปี่ครั้งแรกที่ศึกอิเหลง เพื่อแก้แค้นซุนกวนให้กวนอูและเตียวหุยที่ถูกฆ่าตาย กวนหินแสดงฝีมือให้เป็นที่ประจักษ์หลายครั้ง แต่ศึกครั้งนี้ พระเจ้าเล่าปี่ต้องพ่ายให้กับสติปัญญาของลกซุน จนต้องถอยทัพไปที่เป๊กเสีย และตรอมพระทัยสวรรคต
หลังพระเจ้าเล่าปี่สวรรคต กวนหินก็คอยช่วยเหลือขงเบ้งในศึกต่าง ๆ หลายครั้ง โดยมักจะได้รับคำสั่งให้ทำงานพร้อมกับเตียวเปา บุตรชายของเตียวหุย จนกระทั่งกวนหินล้มป่วยลงจนเสียชีวิต
พัวเจี้ยง ทหารเอกฝ่ายง่อก๊ก
แถวคอย
แถวคอย หรือ คิว () เป็นแบบชนิดข้อมูลนามธรรมที่มีลักษณะการเรียงลำดับข้อมูล การดำเนินการในแถวคอยจะแบ่งเป็น การเพิ่มข้อมูลไปที่ส่วนหลังสุดของแถวคอย และการดึงข้อมูลออกจากส่วนหน้าสุดของแถวคอย เข้าออกในลักษณะการเข้าก่อนออกก่อน (First In First Out: FIFO) ในโครงสร้างข้อมูลลักษณะเข้าก่อนออกก่อนนี้ ข้อมูลแรกสุดที่ถูกเพิ่มเข้าไปในแถวคอยจะเป็นข้อมูลแรกที่ถูกดึงออก ซึ่งก็เท่ากับว่า ความจำเป็นที่ว่า เมื่อมีข้อมูลหนึ่งถูกเพิ่มเข้ามาแล้ว ข้อมูลที่ถูกเพิ่มก่อนหน้านี้ทั้งหมดจะต้องถูกดึงออกก่อนที่ข้อมูลใหม่จะถูกใช้งาน คล้ายกับการเข้าแถวซื้อของในชีวิตประจำวัน
แถวคอยจัดเป็นวิธีการจัดการเข้า-ออกของข้อมูลอีกแบบหนึ่ง เป็นโครงสร้างข้อมูลที่นำมาใช้ในการทำงานของโปรแกรมคอมพิวเตอร์หลายประการ อาทิแถวคอยในการทำงานของเครือข่าย การออกแบบการทำงานระบบท่อ (pipeline) เป็นต้น
แถวคอยสามารถจัดการการเข้า-ออกของข้อมูล ใช้เก็บข้อมูลที่ต้องการจัดเรียงเป็นระบบ โดยพิจารณาข้อมูลตามลำดับ ในทำนองใครถึงก่อนมีสิทธิ์ได้ใช้ก่อน จึงใช้ในการเรียงลำดับในการแบ่งปันทรัพยากรที่มีอยู่จำกัดในการทำงาน เช่น การรอการทำงานของเครื่องพิมพ์ในสำนักงาน เป็นต้นการทำงานของแถวคอย ไม่จำเป็นต้องไล่พิจารณาสมาชิกทุกตัว เป็นเพียงแต่การพิจารณาข้อมูลที่เข้าแรกสุดออกจากแถว และเอาข้อมูลใหม่เข้าท้ายแถว การทำงานของแถวคอยจึงมีความเร็วคงที่ (O (1))
แถวคอยสามารถสร้างขึ้นด้วยแถวลำดับประกอบกับจำนวนเต็ม ที่เก็บดัชนีของหัวแถวและท้ายแถวสองตัว หรือใช้ รายการโยงสองชั้นวน(circular doubly linked list)
สำหรับการใช้แถวลำดับในการทำแถวคอยนั้น (array queue) ตอนเริ่มต้นเราจะให้ดัชนีของหัวแถวและท้ายแถวชี้ที่ศูนย์ เมื่อเข้าแถว (enqueue) ก็จะเก็บข้อมูลตรงดัชนีท้าย พร้อมทั้งเพิ่มค่าดัชนีท้ายแถวขึ้นหนึ่ง (increment) ในทางตรงกันข้ามหากเอาข้อมูลตัวแรกออกจากแถว (dequeue) ก็คืนค่าสมาชิกตัวที่ดัชนีหัวแถวชี้อยู่พร้อมทั้งเพิ่มค่าดัชนีหัวแถวไปอีกหนึ่ง (decrement) หากดัชนีหัวแถวไล่ทับดัชนีท้ายแถวแสดงว่า แถวคอยนั้นว่าง (empty queue) ไม่ควรออกจากแถวอีกเพราะจะทำให้การทำงานรวนได้ (ควรตรวจสอบก่อนออกจากแถว)
เนื่องจากแถวลำดับมีขนาดจำกัดในบางครั้งอาจมีการทำแถวคอยวนรอบ (circular array queue) กล่าวคือบางครั้งแถวคอยอาจมีการเข้าแถวและออกจากแถวสลับกัน ทำให้ดัชนีหัวแถวเลื่อนๆออกไปจนจะตกขอบขวาของแถวลำดับ ทำให้มีเนื้อที่ของแถวลำดับด้านหน้าเหลือไม่ได้ใช้ จึงมีการวนเอาหางแถวมาแทนส่วนหน้าของแถวลำดับ กล่าวคือเมื่อท้ายแถวตกขอบขวาของแถวลำดับ ก็จะมีการเริ่มดัชนีท้ายแถวที่ศูนย์ใหม่และต่อท้ายคิวมาเรื่อยๆ ข้อด้อยของวิธีนี้คือ เมื่อท้ายแถวมาทับหัวแถวอีกครั้งจะตีความไม่ได้ว่าข้อมูลเต็มแถวลำดับหรือว่างกันแน่ จึงอาจใช้ตัวแปรขนาด (size) หรือตัวแปรอื่นๆช่วยในการบอกว่าแถวคอยว่างหรือไม่
สำหรับการใช้รายการโยงสองชั้นวน(circular doubly linked list) ในการทำนั้น โดยหัวแถวจะอยู่ที่ปมสุดท้ายนี้ (กล่าวคือเป็นปมก่อนที่จะชี้ปมหัว เพราะว่าเป็นรายการวน) ส่วนท้ายแถวอยู่ที่ปมแรก เมื่อเข้าแถวก็เพิ่มปมใหม่หลังปมหัว เมื่อจะเอาข้อมูลแรกออกจากแถวก็จะเอาข้อมูลก่อนปมหัวออก ก็คือข้อมูลที่เข้าแรกๆสุด เมื่อใดที่รายการว่าง ก็คือตอนที่ปมหัวชี้มาที่ตัวเองนั่นเอง
สำหรับการสร้างแถวคอยด้วยกอง (Implement Queue using Stacks) เป็นการสร้างแถวคอย โดยการต้องสร้างกองขึ้นมาก่อนสองกอง จากนั้นค่อยพุช (push) และป้อบ (pop) ข้อมูลออก ก็จะได้ลำดับข้อมูลที่เหมือนกับแถวคอยเดิม
แถวคอยสองหน้า
แถวคอยสองหน้า () เป็นแบบชนิดข้อมูลนามธรรมที่เราสามารถนำข้อมูลแรกสุดหรือหลังสุดที่เราเพิ่มเข้าหรือออกก็ได้ เปรียบเสมือนเป็นแถวคอยที่มีหัวเปิดสองด้านให้เข้า-ออกได้ นั้นเอง
แถวคอยสองหน้า สามารถประยุกต์ใช้ในแนวคิด กึ่งแถวคอยกึ่งกองซ้อนได้ ทำให้จัดการกับการเข้าออกของข้อมูลได้ทุกรูปแบบ
แถวคอยสองหน้าสามารถรวมแนวคิดของแถวคอยและกองซ้อนได้ดังนี้
การทำงานยังคงเป็นการจัดการการข้อมูลเข้าออกเหมือนแถวคอยและกองซ้อน จึงใช้เวลาคงที่ (O(1))
แถวคอยสองหน้าดัดแปลงมาจากแถวคอยธรรมดา สำหรับแถวคอยแถวลำดับ เพียงแต่การจัดการดัชนีทั้งที่ชี้ตัวแรกและตัวสุดท้ายให้เพิ่มได้ทั้งสองฝั่ง ส่วนแถวคอยรายการโยงสองชั้นวนก็ทำได้โดยการอนุญาตให้เพิ่มทั้งก่อนและหลังปมหัว
โรดอลโฟ มาร์ติเนซ
โรดอลโฟ มาร์ติเนซ (Rodolfo Martínez) นักมวยสากลชาวเม็กซิโก เกิดเมื่อ 24 สิงหาคม พ.ศ. 2489 ที่เมืองเตปิโต ประเทศเม็กซิโก สถิติการชก 52 ครั้ง ชนะ 44 (น็อค 35) เสมอ 1 แพ้ 7
ลิยู
ลิยู (; ) เป็นตัวละครในวรรณกรรมจีนอิงประวัติศาสตร์เรื่องสามก๊ก เสนาธิการของตั๋งโต๊ะและยังเป็นบุตรเขยของตั๋งโต๊ะด้วย เป็นคนที่สนับสนุนให้ตั๋งโต๊ะคิดการปลดหองจูเปียนจากตำแหน่งฮ่องเต้และตั้งพระเจ้าเหี้ยนเต้ขึ้นเป็นฮ่องเต้แทน ลิยูยังเป็นผู้วางยาพิษสังหารหองจูเปียนและนางโฮเฮา และเป็นผู้แนะนำให้ตั๋งโต๊ะย้ายเมืองหลวงจากลกเอี๋ยงมาที่เตียงฮัน เพื่อหนีกองทัพพันธมิตร 18 หัวเมือง
ต่อมา อ้องอุ้นใช้อุบายห่วงโซ่ โดยให้นางเตียวเสียนไปทำให้ตั๋งโต๊ะกับลิโป้ผู้เป็นบุตรเลี้ยงของตั๋งโต๊ะผิดใจกัน ลิยูเคยแนะนำให้ตั๋งโต๊ะยกนางเตียวเสี้ยนให้กับลิโป้เพื่อยุติความบาดหมาง แต่ตั๋งโต๊ะไม่ยอม เมื่อตั๋งโต๊ะถูกสังหารโดยลิโป้ ลิยูและครอบครัวก็ถูกลิโป้จับมาประหารสิ้น
กองซ้อน
กองซ้อน หรือ สแต็ก () หมายถึง แบบชนิดข้อมูลนามธรรมที่มีลักษณะการเรียงลำดับข้อมูล ในการเข้า-ออกในลักษณะเข้าก่อนออกทีหลัง "FILO (First In Last Out)" กล่าวคือข้อมูลที่เข้าใหม่ๆจะได้ออกก่อน คล้ายกองที่ทับถมซึ่งสิ่งที่เข้ามาใหม่จะอยู่ด้านบนๆ จึงเรียกว่า กองซ้อน (stack) กองซ้อนมีการดำเนินการพื้นฐานเพียง 3 อย่าง ได้แก่ push, pop และ top กองซ้อน โดยที่การ push คือการใส่ข้อมูลลงไปในกองซ้อน ซึ่งจะกระทำได้หากกองซ้อนยังว่างอยู่ หากไม่มีที่ว่างในกองซ้อนเหลืออยู่หรือกองซ้อนเต็ม กองซ้อนนั้นจะอยู่ในสภาวะล้นหรือมากเกินเก็บ (overflow) การ pop คือการนำข้อมูลออกจากส่วนบนสุดของกองซ้อน นอกจากนี้ การ pop จะเผยข้อมูลที่ถูกผิดอยู่ก่อนหน้า หรือทำให้กองซ้อนว่างได้ แต่ถ้ากองซ้อนนั้นว่างอยู่แล้ว การ pop จะทำให้อยู่ในสภาวะน้อยเกินเก็บ (underflow) (นั่นคือ ไม่มีข้อมูลให้นำออกแล้ว) การ top กองซ้อน จะดึงข้อมูลที่อยู่บนสุดและส่งค่านั้นให้ผู้ใช้โดยที่ไม่ได้ลบทิ้งไป การ top กองซ้อนอาจทำให้กองซ้อนอยู่ในสภาวะน้อยเกินเก็บได้เช่นกัน หากกองซ้อนว่างอยู่แล้ว
กองซ้อนจึงเป็นวิธีการจัดการเข้า-ออกของข้อมูลอีกแบบหนึ่ง เป็นโครงสร้างข้อมูลที่นำมาใช้ในการทำงานของโปรแกรมคอมพิวเตอร์หลายประการ อาทิการสร้าง subroutine การเรียงลำดับนิพจน์ ฯลฯ
กองซ้อนมีจุดเด่นในการจัดการการเข้า-ออกของข้อมูล ใช้เก็บข้อมูลที่ต้องการจัดเรียงเป็นระบบ โดยพิจารณาข้อมูลที่มาใหม่ๆก่อน จึงทำให้สะดวกต่อการจัดการข้อมูลซึ่งต้องการเรียงลำดับใหม่ หรือการย้อนกลับไปจากข้อมูลใหม่ไปข้อมูลเก่า เช่น subroutine,การเรียงลำดับนิพจน์
การทำงานของกองซ้อนนั้นไม่ซับซ้อน เนื่องจากไม่ต้องมีการไล่พิจารณาสมาชิกทุกตัว เป็นเพียงแต่การพิจารณาข้อมูลบนสุดของกองซ้อน จึงทำให้ความเร็วในการทำงานของกองซ้อนเป็นค่าคงที่ (O(1))
การสร้างกองซ้อนอาจใช้แถวลำดับประกอบกับจำนวนเต็ม ที่เก็บดัชนีของข้อมูลบนสุดของกองซ้อน (Stack Pointer หรือ Top of Stack)หรือใช้รายการโยงโดยการเก็บข้อมูลที่ใหม่ๆบนตัวแรกสุดของรายการ
การเก็บข้อมูลใหม่เข้าในกองซ้อนเรียกว่า PUSH ทำได้โดยการเพิ่มค่าดัชนีบนสุดของกองซ้อนไปหนึ่ง (increment)และเก็บข้อมูลใหม่ไว้ในดัชนีนั้น หรือเพิ่มเข้าไปที่ตัวแรกสุดของรายการโยง การนำข้อมูลตัวบนสุดของกองซ้อนออกเรียกว่า POP ทำได้โดยการคืนค่าข้อมูลที่เก็บไว้ในแถวลำดับ ดัชนีบนสุดและลดค่าดัชนีบนสุดลงมาอีกหนึ่ง(decrement) หรือเอาตัวแรกสุดของรายการโยงออก สำหรับ การหาตัวบนสุด(Top)นั้นก็ได้มาจากการคืนค่าข้อมูลในดัชนีบนสุดหรือข้อมูลตัวแรกสุดของรายการโยงนั้นเอง
แฮหัวเอี๋ยน
แฮหัวเอี๋ยน (; ) เป็นตัวละครในวรรณกรรมจีนอิงประวัติศาสตร์เรื่องสามก๊กที่มีตัวตนจริงในประวัติศาสตร์ยุคสามก๊ก แม่ทัพคนสำคัญของโจโฉ ชื่อรองเหมี่ยวฉาย เป็นน้องของแฮหัวตุ้น มีบุตรชายสี่คนคือแฮหัวป๋า แฮหัวหุย แฮหัวฮุยและแฮหัวโห สวามิภักดิ์กับโจโฉตั้งแต่ตั้งกองทัพพันธมิตร 18 หัวเมือง เป็นแม่ทัพที่เก่งกล้าและเป็นคนที่โจโฉไว้ใจมากคนหนึ่ง ชำนาญการใช้ธนูอย่างมาก จึงได้ฉายาว่า จอมขมังธนูแห่งวุยก๊ก
เมื่อเล่าปี่เตรียมทัพจะตีฮันต๋ง โจโฉได้ส่งแฮหัวเอี๋ยนไปรักษาที่เขาเตงกุนสันอันเป็นชัยภูมิสำคัญเปรียบเหมือนคอหอยของเมืองฮันต๋ง หากเสียเขาเตงกุนสันไปการยกทัพตีฮันต๋งก็จะง่ายดาย แฮหัวเอี๋ยนได้รบกับฮองตงแม่ทัพของเล่าปี่ และถูกสังหารในที่สุด
ธงชาติคูเวต
ธงชาติคูเวต () เป็นธงรูปสี่เหลี่ยมผืนผ้า กว้าง 1 ส่วน ยาว 2 ส่วน ภายในแบ่งเป็นแถบ 3สีตามแนวนอน ได้แก่ สีเขียว สีขาว และสีแดง เรียงตามลำดับจากบนลงล่าง ที่ด้านคันธงนั้นเป็นรูปสี่เหลี่ยมคางหมู รูปดังกล่าวนี้เรียวไปทางด้านปลายธง ความกว้างตอนปลายสุดเท่ากับความกว้างของแถบสีขาว ธงนี้ได้ประกาศใช้เมื่อวันที่ 7 กันยายน พ.ศ. 2504 และได้ชักขึ้นอย่างเป็นทางการเมื่อวันที่ 24 พฤศจิกายน ปีเดียวกัน
ก่อนหน้านั้น คูเวตใช้ธงสีแดงเป็นธงสำหรับชาติเช่นเดียวกับประเทศอาหรับทั้งหลาย ส่วนสีบนธงชาติในปัจจุบันนี้เป็นสีพันธมิตรอาหรับ แต่ละสีล้วนมีความหมายต่างๆ คือ สีดำหมายถึงความพ่ายแพ้ของพวกศัตรู สีแดงคือเลือดที่เปือนบนดาบของชาวคูเวต สีขาวเป็นตัวแทนของความบริสุทธิ์ และสีเขียวหมายถึงแผ่นดินอันอุดมสมบูรณ์ ทั้งนี้ ยังมีอีกแนวคิดหนึ่งเกี่ยวกับสีธงชาติคูเวตกล่าวว่า รูปสี่เหลี่ยมคางหมูสีดำนั้นอาจมีที่มาจากธงชาติอิรักในช่วงก่อน พ.ศ. 2500 ก็ได้ (ธงชาติอิรักในยุคนั้นเป็นธงสี่เหลี่ยมผืนผ้า พื้นสีดำ-เขียว-ขาว มีรูปสี่เหลี่ยมคางหมูสีแดงที่ด้านคันธง ภายในรูปดังกล่าวมีดาวสีขาว 2 ดวง)
ความหมายของสีบนธงชาติ มีที่มาจากบทกวีของซาฟี อัล-ดีน อัล-ฮาลี 
การแสดงธงชาติคูเวตที่ถูกต้อง มีหลักสำคัญคือ หากแสดงธงตามแนวนอน แถบสีเขียวจะต้องอยู่บนสุดเสมอ กรณีเป็นการแขวนธงไว้ตามแนวตั้ง แถบสีเขียวจะต้องอยู่ทางด้านขวาของธงจากตำแหน่งของผู้มอง
ในปี พ.ศ. 2548 ได้มีการนำธงชาติคูเวตไปออกแบบเป็นว่าวขนาด 1,019 ตารางเมตร ทำขึ้นที่ประเทศนิวซีแลนด์โดยปีเตอร์ ลินน์ และได้ชักอย่างเป็นทางการที่ประเทศคูเวต นับว่าเป็นว่าวที่มีขนาดใหญ่ที่สุดในโลกและยังไม่มีใครสามารถลบสถิติได้
มูลนิธิหนังไทย
มูลนิธิหนังไทย (Thai Film Foundation) เป็นมูลนิธิเพื่อเก็บรวบรวมประวัติและภาพยนตร์ของประเทศไทย
เป็นมูลนิธิในพระอุปถัมภ์ของ พระเจ้าวรวงศ์เธอ พระองค์เจ้าอนุสรมงคลการ ก่อตั้งในปี พ.ศ. 2537 เพื่อใช้ในการศึกษาประวัติศาสตร์ภาพยนตร์ของประเทศไทย และ ยังได้ร่วมมือกับหอภาพยนตร์แห่งชาติ ในฐานะผู้ช่วยดูแลมรดกของชาติ จัดกิจกรรมเผยแพร่ภาพยนตร์ไทยที่ได้รับการอนุรักษ์ อีกด้วย
อันเบรกมายฮาร์ต
"อันเบรกมายฮาร์ต" () เป็นเพลงของโทนี แบรกซ์ตัน จากอัลบั้ม "ซีเคร็ท" ในปี พ.ศ. 2539 ซึ่งเป็นผลงานการประพันธ์ของไดแอน วาร์เรน และอำนวยการสร้างโดยผู้อำนวยการสร้างชื่อดังอย่างเดวิด ฟอสเตอร์ จนทำให้เพลงนี้เป็นเพลงสัญลักษณ์ของโทนี
เพลงนี้เคยขึ้นอันดับที่ 1 ชาร์ตบิลบอร์ด 100 นานกว่า 11 สัปดาห์ช่วงปลายปี พ.ศ. 2539 และต้นปี พ.ศ. 2540 นับเป็นซิงเกิลที่ประสพความสำเร็จสูงสุดของโทนี จนทำเพลงนี้ได้รับความนิยมจากศิลปินอีกหลายท่านที่นำมาขับร้องใหม่ โดยโทนีเอง ก็ได้นพเพลงนี้มาขับร้องเป็นภาษาสเปนเช่นกัน ในชื่อว่า "อันเบรกมายฮาร์ต (เรเกรซซามี)", อิล ดิโว่ที่นำมาร้องใหม่ซึ่งต่อมาได้ร่วมร้องเพลงคู่กันอีกกับโทนี ในบทเพลง ""เดอะไทม์ออฟอาวเวอร์ไลฟ์"" ซึ่งเป็นเพลงอย่างเป็นทางการของฟุตบอลโลก 2006, ยูริเดียนักร้องชื่อดังชาวแม็กซิโก, Alla Gorbacheva ศิลปินชาวรัสเซีย นำมาขับร้องหใม่ในชื่อว่า "Сердце не плачь" (แปลว่า "หัวใจไม่ร้องไห้") นอกจากนี้ยังมีศิลปินอื่นๆอีกหลายท่านที่นิยมนำเพลงนี้ไปร้องอีกมากมาย
อิล ดิโว่นำเพลงนี้มาขับร้องใหม่ในภาษาสเปนในชื่อ "อันเบรกมายฮาร์ต (เรเกรซซามี)" () เป็นซิงเกิลแรกของอิล ดิโว่ จากอัลบั้ม"อิล ดิโว่" และเป็นซิงเกิลแรกของวงนี้อีกด้วย
เพลง "อันเบรกมายฮาร์ต (เรเกรซซามี)" ใช้คำร้องและทำนองเดียวกับในฉบับของโทนี ซึ่งได้รับการตอบรับจากทั่วโลกอย่างดีเยี่ยม
มิวสิกวิดีโอเพลง "อันเบรกมายฮาร์ต (เรเกรซซามี)" ถ่ายทำที่ลูบลิยานา เมืองหลวงของประเทศสโลวีเนีย
ซีดีแผ่นที่ 1ซีดีแผ่นที่ 2ซีดีแผ่นที่ 2 (บริทิช)
วัดกู่ดินขาว
วัดกู่ดินขาว จัดเป็นโบราณสถานในบริเวณของสวนสัตว์เชียงใหม่ มีความสัมพันธ์กับเมืองโบราณของเวียงเจ็ดลิน ตามประวัติล้านนา กล่าวถึงว่าเป็นการตั้งถิ่นฐานชุมชน ในระยะก่อนสร้างเมืองเชียงใหม่ และเมืองหริภุญไชย ราวพุทธศตวรรษที่ 13 (พ.ศ. 1201-พ.ศ. 1300) และมีการพัฒนาการสืบเนื่องมาในระยะหลังเรื่อยมา วัดกู่ดินขาวจัดเป็นวัดเพียงแห่งเดียวของเวียงเจ็ดลินที่ยังเหลือหลักฐานการก่อสร้างที่ค่อนข้างสมบูรณ์ในเขตสวนสัตว์เชียงใหม่ ซึ่งตั้งอยู่นอกเขตกำแพงเวียงเจ็ดลินทางทิศใต้
กลุ่มโบราณสถานของวัดกู่ดินขาว ประกอบไปด้วย เจดีย์รายประธาน เจดีย์ 8 เหลี่ยมและกำแพงแก้วเขตพุทธวาศ ทางน่าสนใจคือ เรื่องเทคโนโลยีและวิศวกรรมการในการก่อสร้าง โดยใช้อิฐก้อนใหญ่ๆและเผาแกร่ง และด้านโครงสร้าง รับน้ำหนักในส่วนขององค์เจดีย์ประธาน ซึ่งไม่เคยพบอิฐขนาดใหญ่ และเทคนิคการทำโครงสร้างเช่นนี้ในโบราณสถานที่อื่นๆ
ไนต์ซาฟารี (ประเทศสิงคโปร์)
ไนต์ซาฟารี ( อักษรจีน: 夜间野生动物园) หรือ สวนสัตว์กลางคืนสิงคโปร์ เป็นสวนสัตว์ในประเทศสิงคโปร์ ติดกับสวนสัตว์สิงคโปร์ เปิดเมื่อวันที่ 26 พฤษภาคม ค.ศ. 1994 เป็นการจัดแสดงสัตว์แบบอิสระท่ามกลางธรรมชาติ มีสัตว์ป่า สัตว์ปีก และสัตว์ออกหากินตอนกลางคืนมีทั้งหมด 1,040 ตัว ปัจจุบันมีผู้เข้าชมกว่า 1.1 ล้านคน
ซุนฮูหยิน
ซุนฮูหยิน หรือเดิมชื่อ ซุนซ่างเซียง เป็นธิดาเพียงคนเดียวของซุนเกี๋ยนและนางง่อก๊กไท่ เป็นพระราชกนิษฐาต่างพระมารดาของพระเจ้าซุนกวน เมื่อยังเยาว์วัยชอบฝึกฝนอาวุธ เป็นลูกสาวที่ง่อก๊กไท่ไทเฮารักมาก
เมื่อจิวยี่คิดยึดเมืองเกงจิ๋ว ได้คิดอุบายลวงเล่าปี่มาแต่งงานกับซุนฮูหยินและจับเล่าปี่เป็นตัวประกันแลกกับเกงจิ๋ว แต่ขงเบ้งแก้ลำจิวยี่ได้ เล่าปี่จึงได้นางซุนฮูหยินนเป็นภรรยา ตัวเล่าปี่เองก็ไม่ต้องถูกจับ เกงจิ๋วก็ปลอดภัย ทั้งจิวยี่ก็กระอักเลือดด้วยความแค้นจนสลบไป
ต่อมา เล่าปี่ไปตีเสฉวนโดยทิ้งนางซุนฮูหยินไว้ที่เกงจิ๋ว ซุนกวนใช้จิวเสี้ยนไปลวงนางซุนฮูหยินว่าแม่ป่วยหนักมาก ให้กลับกังตั๋งไปเยี่ยมแม่และให้เอาอาเต๊าบุตรชายของเล่าปี่ไปด้วย ซุนฮูหยินจึงพาอาเต๊าขึ้นเรือไปกังตั๋ง แต่จูล่งและเตียวหุยมานำตัวอาเต๊าคืน นางซุนฮูหยินจึงเดินทางไปกังตั๋งเพียงผู้เดียว ต่อมาจึงรู้ภายหลังว่าถูกหลอก พระเจ้าซุนกวนได้สั่งให้กักตัวนางไว้
ต่อมา พระเจ้าเล่าปี่สวรรคต พระนางซุนฮูหยินรู้ข่าวจึงเสียพระทัยเป็นอันมาก พระนางจึงกระโดดน้ำสิ้นพระชนม์ตามพระเจ้าเล่าปี่ไป
ฮัวหยง (สามก๊ก)
ฮัวหยง (; ) เป็นตัวละครในวรรณกรรมจีนอิงประวัติศาสตร์เรื่องสามก๊กที่มีตัวตนจริงในประวัติศาสตร์ยุคสามก๊ก ขุนพลคนสำคัญของตั๋งโต๊ะ มีฝีมือรองจากลิโป้ เป็นชาวเมืองกวนซี ไหล่เรียวคล้ายลิง หน้าคล้ายเสือดาว สูง 6 ศอกเศษ เป็นผู้ต้านทัพพันธมิตร 18 หัวเมืองที่ด่านกิสุยก๋วน สามารถสังหารขุนพลได้หลายคน และทำให้กองทัพซุนเกี๋ยนแตกกระเจิง แต่ฮัวหยงกลับถูกสังหารโดยกวนอูในชั่วเวลาที่สุรายังไม่หายอุ่น ในประวัติศาสตร์ฮัวหยงได้ถูกกวนอูฆ่าตายระหว่างทำศึกกับซุนเกี๋ยน ส่วนในวรรณกรรมฮัวหยงตีทัพซุนเกี๋ยนแตกโดยไม่ทันได้ตั้งตัว แล้วนำทัพไปค่ายของอ้วนเสี้ยว สังหารขุนพลฝ่ายพันธมิตรไปหลายคน และสุดท้ายถูกกวนอูสังหาร
เปาต๋ง น้องชายของเปาสิ้น
โจเมา ขุนพลของซุนเกี๋ยน
ยูสิด ขุนพลของอ้วนสุด
พัวหอง ขุนพลของฮันฮก
ต้นทุนฐานกิจกรรม
ในองค์กรธุรกิจ ต้นทุนฐานกิจกรรม () คือวิธีการหนึ่งของการจัดสรรต้นทุนทรัพยากรขององค์กร โดยอาศัยกิจกรรมการผลิตสินค้าหรือบริการที่สร้างขึ้นสำหรับลูกค้า วิธีการ ABC เป็นเครื่องมือที่ช่วยให้สามารถเข้าใจถึงต้นทุนของสินค้าและลูกค้า และผลประโยชน์ที่ได้รับ ทำให้ ABC ถูกใช้เพื่อรองรับการตัดสินใจทางกลยุทธ์ดังเช่น การกำหนดราคา การจัดจ้างคนภายนอก และการระบุและการวัดกระบวนการดำเนินการ เป็นต้น
แต่เดิมนั้น การประเมินราคาผลิตภัณฑ์นั้น จะใช้มูลค่าของแรงงานทางตรง (direct labor) และ วัสดุทางตรง (direct material) เป็นฐาน และคิดค่าใช้จ่ายในการผลิต (overhead costs) ในลักษณะอัตราส่วนเทียบกับค่าใช้จ่ายทางตรง (มูลค่าแรงงานและวัสดุโดยตรง) ซึ่งการประเมินราคาด้วยวิธีนี้ ใช้งานได้ดีในเฉพาะโรงงานที่ผลิตผลิตภัณฑ์ไม่หลากหลาย แต่สำหรับโรงงานที่ผลิตผลิตภัณฑ์ที่มีความหลากหลายนั้น ค่าใช้จ่ายในการผลิตมีบทบาทและส่งผลกระทบมากขึ้นอย่างเห็นได้ชัด ไม่ว่าจะเป็นค่าใช้จ่ายในการตั้งเครื่อง (setup), วัสดุทางอ้อม (indirect material) หรือค่าใช้จ่ายในการออกแบบ เป็นต้น จนทำให้การประเมินราคาด้วยวิธีดั้งเดิมนั้นไม่มีความแม่นยำ
ABC จึงเป็นวิธีการใหม่เพื่อชดเชยจุดอ่อนของวิธีดั้งเดิม โดยการประเมินราคาจากกิจกรรมต่างๆ ทั้ง การระบบผลิต และระบบการเงิน ที่ข้องเกี่ยวกับผลิตภัณฑ์ชิ้นนั้นๆ
ABC นั้น มีสมมติฐานที่ทรงความสำคัญอยู่ 2 ประการ
มีหลักอยู่ 2 ข้อที่จะชี้ได้ว่า เมื่อใดคือโอกาสที่ดีที่สุดที่ควรจะนำระบบนี้เข้าไปใช้ในองค์กร
กลุ่มอาการลำไส้ไวเกินต่อการกระตุ้น
กลุ่มอาการลำไส้ไวเกินต่อการกระตุ้น () หรือที่นิยมเรียกกันว่า โรคลำไส้แปรปรวน เป็นโรคเกี่ยวกับการทำงานของลำไส้และกระเพาะอาหารไม่สมดุลกัน ผู้ที่ป่วยเป็นโรคนี้ส่วนมากไม่รู้ตัวเพราะคิดว่าเป็นเรื่องปกติ หรือธรรมชาติของคน จนมันรุนแรงถึงค่อยมาสังเกตว่าผิดปกติ
เรอหรือผายลมเสียงดัง และจะเรอทันทีที่เมื่อทานอาหารเสร็จ ส่วนผายลมนั้นจะมีความรู้สึกว่ามีลมอยู่ในท้องจนอึดอัดจนต้องปลดปล่อยออกมาให้จนได้
เกิดจากการการเคี้ยวอาหารไม่ละเอียด รับประทานอาหารในแต่ละมื้อรวดเร็วเกินไป เช่น ทานอาหารเสร็จภายใน 5 นาที และตัวอาหารที่ทำให้เกิดลม
ถึงแม้ผู้ป่วยไปหาหมอแล้วก็ตามหมอทำได้เพียงจ่ายยาปรับสมดุลของกระเพาะและลำไส้มาเท่านั้น ซึ่งไม่สามารถรักษาให้หายขาดได้ตราบใดที่ไม่ปรับเปลี่ยนวิถีการรับประทาน
ปุกปุย
ปุกปุย เป็นภาพยนตร์ไทย ผลงานการกำกับโดยอุดม อุดมโรจน์ ออกฉายในปี พ.ศ. 2533 ภาพยนตร์ทำรายได้ 8 ล้านบาท และยังได้รับรางวัลดนตรีประกอบยอดเยี่ยมจากชมรมวิจารณ์บันเทิง รางวัลผู้แสดงประกอบหญิงยอดเยี่ยม จากชมรมวิจารณ์บันเทิง รางวัลดนตรีประกอบยอดเยี่ยมจากสมาคมผู้สื่อข่าวบันเทิงแห่งประเทศไทย (รางวัลตุ๊กตาทอง) รางวัลภาพยนตร์ยอดเยี่ยมสาขาส่งเสริมครอบครัวจากสื่อมวลชนคาทอลิคแห่งประเทศไทย นอกจากนั้นยังเป็นตัวแทนภาพยนตร์ไทยเข้าร่วมในโครงการสัปดาห์ภาพยนตร์อาเซียนครั้งที่ 3 ที่กรุงมะนิลา ประเทศฟิลิปปินส์ เป็นตัวแทนภาพยนตร์ไทยเข้าร่วมประกวดในงานโตเกียวอินเตอร์เนชันนอลฟิล์มเฟสติวัล 1991 ที่ประเทศญี่ปุ่น
ว่าว เป็นเด็กที่พ่อคิดว่าเป็นตัวซวยมาเกิด ทำอะไรก็ทำให้พ่อเดือดร้อนตลอด ต่อมาจึงส่งให้ไปอยู่กับตาและน้าชาย และระหว่างเดินทางว่าวก็ได้เจอกับ ชิชา สาวน้อยหน้าหวานเข้า
ผีเสื้อและดอกไม้
ผีเสื้อและดอกไม้ เป็นภาพยนตร์ไทยที่ออกฉายเมื่อปี พ.ศ. 2528 ถ่ายทำด้วยระบบฟิล์ม 35 มม. สโคป บันทึกเสียงจริงซาวด์ออนฟิล์ม ผลงานการกำกับโดยยุทธนา มุกดาสนิท สร้างจากบทประพันธ์ชื่อเดียวกันของนิพพานฯ (มกุฏ อรฤดี) ซึ่งเป็นหนังสือดีที่เด็กและเยาวชนไทยควรอ่าน 1 ใน 100 เล่ม และได้รางวัลจากการประกวดหนังสือแห่งชาติ พ.ศ. 2521 ภาพยนตร์เรื่องผีเสื้อและดอกไม้ออกฉายในวันที่ 23 ตุลาคม พ.ศ. 2528
ฮูยัน เป็นเด็กที่มีฐานะยากจน ด้วยวัยเพียง 13 ขวบเศษ ฮูยันตัดสินใจไม่เรียนต่อในชั้น ป.5 ทั้งที่เขาได้ที่ 1 มาตลอด เขาหันมาเป็นพ่อค้าไอศกรีม ด้วยสำนึกแห่งความรับผิดชอบ เพื่อแบ่งเบาภาระจากพ่อที่เป็นกรรมกรขนของอยู่ สินค้าที่เคยส่งมาทางรถไฟ ก็ลดน้อยลงเมื่อมีรถยนต์เข้ามาแทนที่ พ่อของเขาก็ยิ่งขาดแคลน และเพื่อให้ ดุญญา กับ อาเครญา น้องชายและน้องสาวได้เข้า เรียนหนังสือบ้าง ครอบครัวของเขายากไร้ ต้องอาศัยที่ดินของวัดปลูกกระต๊อบอยู่ แต่พ่อก็สอนเสมอให้เขารักเกียรติ ไม่ขอใครกิน เขาต้องทำงานหนัก แต่รู้สึกภูมิใจ เมื่อรวบรวมผลกำไรมัดไว้แน่นในกระเป๋ากางเกง สะเทือนใจเมื่อได้เห็นเพื่อนฝูงวิ่งกลับเข้าห้องเรียน เขาคิดว่ามันไม่ยุติธรรมเลยที่เขาจะต้องจากไปในขณะที่เพื่อนๆยังคงเรียนกันอยู่ ชีวิตของเราเปลี่ยนแปลงอย่างรวดเร็ว เป็นพ่อค้าไอศกรีมที่ต้องใช้ความอดทนตลอดเวลา ต้องคอยเตือนตัวเองว่าจะนึกอยากกินไอศกรีมของตัวเอง เหมือนกับที่เคยซื้อของพ่อค้าอื่นมากินไม่ได้ เมื่อโรงเรียนปิดการค้าของเขาเริ่มซบเซา ทำให้ต้องเริ่มมองหาช่องทางใหม่ มิมปี เพื่อนร่วมชั้นซึ่งออกมาช่วยแม่ค้าขาย เป็นผู้เปิดโลกของเขาให้กว้างขึ้น เมื่อเผอิญติดรถไฟไปกับเธอจนถึงบ้านที่ชายแดน
ขอชื่อ สุธี สามสี่ชาติ
ขอชื่อ สุธี สามสี่ชาติ เป็นชื่อหนังสือที่แต่งโดย "ประภาส ชลศรานนท์" ตีพิมพ์ครั้งแรกโดยสำนักศิษย์สะดือ ในปี พ.ศ. 2530 เป็นหนังสือประเภทอ่านเล่น สนุก ขบขัน ต่อมามีการนำมาสร้างเป็นภาพยนตร์ไทย ผลงานการกำกับโดย เจดีย์ ศุภกาญจน์ เกรียงไกร อมาตยกุล เกียรติ กิจเจริญ และ วัชระ ปานเอี่ยม ออกฉายในปี พ.ศ. 2532
ย้อนไปเมื่อ 40 ปีก่อน สุธี (วรุฒ วรธรรม) เป็นแฟนกับอรชา (เสาวลักษณ์ ศรีอรัญญ์) และทุกเช้ากุหลาบต้องถึงมือแฟนสาวทุกวัน มาวันหนึ่งดอกกุหลาบกุดด้วนด้วยระยะเวลาของความรัก สุธีจึงเอาขนมปังปอนด์ให้แทน แต่อรชาเธอไม่ชอบเมินเฉยบึงตึง สุธีเสียใจมากแต่สุดท้ายอรชาก็ต้องซื้อแจกันขนาดใหญ่มาไว้ใส่ขนมปังปอนด์ทุกๆ วัน
เมื่อปี 2530 มีชายหนุ่มชื่อสุธี (อรุณ ภาวิไล) พนักงานขายธูปเทียน ได้พบรักกับสาวพยาบาลชื่อ พัชรา (จินตหรา สุขพัฒน์) ซึ่งเป็นคนที่ไม่มั่นใจในตัวเองเสียเลย ทั้งสองตั้งใจจะไปแต่งงานกัน จนวันหนึ่งสุธีต้องไปเกณฑ์ทหาร แต่สุธีจับได้ใบดำ ทั้งสองดีใจมากจึงจัดงานฉลอง ในขณะนั้นเองสุธีได้รับจดหมายจากแม่ให้กลับไปแต่งงาน สุธีเสียใจมากจึงชวนพัชราโดดน้ำตาย
40 ปีต่อมา ราว พ.ศ. 2570 ร.ต.ท. สุธี ธีรนันท์ (สันติสุข พรหมศิริ) ตำรวจนอกเครื่องแบบ ได้รับมอบหมายให้จับโจรนักวางระเบิดมีเสือเชอร์รี่เป็นหัวหน้า ขณะที่เดินทางกลับที่พักเกิดระเบิดกลางทาง สุธีได้รับบาดเจ็บเข้าโรงพยาบาลจึงได้พบรักกับพยาบาลสาวชื่อยอดรัก (สุขุมาภรณ์ สุทธิศรีศิลป์) สุธีชวนยอดรักออกมาตามหากระเป๋าเอกสารที่ลืมไว้ขณะที่เกิดเหตุบนแท็กซี่ แต่ไม่พบ แต่แล้วสารวัตร (รณ ฤทธิชัย) มีคำสั่งให้สุธีไปพบตำรวจนอกเครื่องแบบที่หน้าโรงหนัง สุธีสั่งแฮมเบอร์เกอร์มากินแต่ได้ถุงระเบิดแทน แท็กซี่จึงพาสุธีและระเบิดมาทิ้งที่ท่าพระจันทร์ กลับได้เจอกับเสือเชอร์รี่และเกิดการปะทะกัน สุธีเป็นฝ่ายชนะและทุกคนก็เปิดเผยตัวเอง ยอดรักและแท็กซี่เป็นตำรวจทำให้สุธี และเสือเชอร์รี่งงอย่างมาก สุดท้ายสุธีถูกหักหลังโดนยิงตายโดยสารวัตรที่แท้จริงก็คือคนร้ายนั่นเอง
กับชาติที่สี่ของสุธี หลังจากโลกมนุษย์ถูกทำลายล้าง ผู้รับผิดชอบ องค์การ "ไทยไม่ท้อถอย" นำยานอวกาศขึ้นสำรวจโลกใหม่ สุธี (ศรัณยู วงศ์กระจ่าง) เป็นหัวหน้าประจำยาน ขณะที่ยานลงจอดดาวหิริโอตัปปะ ก็ต้องพบกับความผิดหวังเพราะดาวมีแต่ทรายทั้งดวง สักพักสัญญาณรายงานจากโลกมนุษย์ว่าหลายเมืองโดนโจมตีและ สร้อย (ชุติมา นัยนา) แฟนของสุธีก็ตายในสนามรบด้วย สุธีเสียใจมากสั่งเดินเครื่องอย่างแรง จนทำให้พลังงานเชื้อเพลิงรั่ว ยานอวกาศพุ่งชนดวงอาทิตย์ ตายกันหมด
ติ๊ก กลิ่นสี
ติ๊ก กลิ่นสี มีชื่อจริงว่า ชาญณรงค์ ขันฑีท้าว (เกิด 17 กันยายน พ.ศ. 2504) เป็นนักแสดง เริ่มเป็นที่รู้จัก จากภาพยนตร์เรื่อง "กลิ่นสีและกาวแป้ง" (2531) จบการศึกษาจาก คณะจิตรกรรมประติมากรรมและภาพพิมพ์ มหาวิทยาลัยศิลปากร
ต่อมาได้ร่วมหุ้นกับ "เกียรติ กิจเจริญ" (ซูโม่กิ๊ก) พิธีกรและดาวตลกชื่อดัง เปิดบริษัท ทริปเปิ้ล ทู จำกัด ผลิตรายการเกมโชว์ "แสบคูณสอง” ตั้งแต่ปี 2540 ตามมาด้วยรายการ "รักกันสนั่นเมือง", "เกมพันหน้า", "จิกะไบท์", "ยุทธการบันเทิง" , วันวานยังหวานอยู่ และยังเป็นผู้จัดละครให้กับช่อง 7 สี โดยสร้างพล็อตเรื่องและกำกับการแสดงด้วยตนเอง ในละครเรื่อง "ตลาด โรงเจ ลิเก ความรัก" และตามด้วยเรื่อง "รักวันละนิด"
คนึงพิมพ์ ธนพิชชากรณ์
หนิม คนึงพิมพ์ ธนพิชชากรณ์ (นามสกุลเดิมคือ พรมกร เปลี่ยนเมื่อวันที่ 17 มีนาคม พ.ศ. 2557) นักร้องและนักแสดงชาวไทย ซึ่งเป็นที่รู้จักจากการเข้าประกวดในรายการ ทรู อะคาเดมี่ แฟนเทเชีย ซีซั่นที่ 5 มีรหัสประจำตัวคือ V9 มีเอกลักษณ์และความสามารถที่โดดเด่นในการร้องเพลงลูกทุ่ง
งานเพลงของ หนิม จะเป็นแนวลูกทุ่งสมัยใหม่ โดยมีจุดเด่นตรงที่มีการนำดนตรีและภาษาที่เป็นเอกลักษณ์ของชาวไทยภาคเหนือมาสอดแทรกเกือบจะทุกๆเพลง
จนถึงปัจจุบัน หนิม มีผลงานเพลงและการแสดงออกมาอย่างต่อเนื่อง ล่าสุดหนิมกำลังมีผลงานซิงเกิ้ลเพลง "คนมีหัวใจไม่ทำแบบนี้" และผลงานการแสดงเรื่อง 7 วันจองเวร 2, แหวนดอกไม้ และ คุณชายไก่โต้ง
คนึงพิมพ์ ธนพิชชากรณ์ (ภาษาเหนือ แปลว่า นิ่ง) เกิดเมื่อวันที่ 9 ตุลาคม พ.ศ. 2530 มีภูมิลำเนาอยู่ที่ อำเภอเวียงป่าเป้า จังหวัดเชียงราย มีพี่น้อง 2 คนโดย หนิม เป็นลูกสาวคนโต และมีน้องชายอีก 1 คน ศึกษาในระดับประถมศึกษาที่ โรงเรียนเวียงกาหลง และระดับมัธยมศึกษาที่ โรงเรียนเวียงป่าเป้าวิทยาคม จากนั้นได้เข้าศึกษาต่อที่คณะวิทยาการจัดการ มหาวิทยาลัยราชภัฏเชียงใหม่ และหลังจากที่เข้ามาทำงานในกรุงเทพ หนิมได้ย้ายมาศึกษาและจบการศึกษาระดับปริญญาตรีที่คณะนิเทศศาสตร์ สาขาการโฆษณาเชิงกลยุทธ์ มหาวิทยาลัยกรุงเทพ ปัจจุบันศึกษาต่อในระดับปริญญาโท คณะนิเทศศาสตร์ สาขาการสื่อสารเชิงกลยุทธ์ที่มหาวิทยาลัยกรุงเทพโดยได้รับทุน BU Creative จากทางมหาวิทยาลัย
หนิม สนใจการร้องเพลงมาตั้งแต่เด็กโดยได้รับการสนับสนุนจากครอบครัวเป็นอย่างดี เริ่มจากการประกวดร้อง"เพลงกล่อมลูกภาคเหนือ" เมื่อตอนอายุ12ปี ได้รับรางวัลรองชนะเลิศอันดับที่1 จากมหาวิทยาลัยมหิดล และได้รับรางวัลจากพลเอกเปรม ติณสูลานนท์ ตลอดระยะเวลาที่หนิมเรียนอยู่โรงเรียนมัธยมได้รับการสนับสนุนจากอาจารย์เป็นอย่างดีให้เริ่มฝึกทักษะในด้านต่างๆ เช่น การประกวดมารยาทไทย และการส่งเธอเข้าแข่งขันการพูดในที่ประชุมชน จนได้รับรางวัลชนะเลิศระดับภูมิภาค จากการเล่าเรื่อง "หนังสือที่ฉันประทับใจ" จากนั้นจึงเริ่มมาหันมาร้องเพลงอย่างจริงจังเมื่ออายุ 14 ปีเพราะชื่นชอบเพลงลูกทุ่งจากละครเรื่อง "สาวน้อยคาเฟ่" ที่มี จอย ศิริลักษณ์ เป็นนางเอก โดยคุณพ่อได้ตั้งวงดนตรีเล็กๆของตัวเองชื่อ "วงผึ้งน้อย" ให้กับหนิม เพื่อให้ลูกสาวได้ฝึกร้องเพลงและรับงานแสดงใกล้บ้าน จากนั้นเมื่ออายุ 17 ปี หนิมจึงเริ่มที่จะเข้าแข่งขันประกวดร้องเพลงในหลายๆเวทีตั้งแต่ระดับโรงเรียนจนถึงระดับประเทศ ได้รับรางวัลต่างๆมามากมาย หนิมเป็นนักร้องนำคนแรกของวงดนตรีลูกทุ่งของโรงเรียนเวียงป่าเป้าวิทยาคม เข้าประกวดรายการลูกทุ่งปปส. , รายการชิงช้าสวรรค์ และรายการอื่นๆอีกมากมาย
ความสามารถพิเศษที่ติดตัวหนิมมาตั้งแต่เด็กๆ คือ นาฏศิลป์ โดยเฉพาะการ ฟ้อนรำ ตามแบบศิลปะทางภาคเหนือ เช่น ฟ้อนสาวไหม, ฟ้อนดาบ, ฟ้อนแม้ว, รำแม่ปิง ฯลฯ ด้วยใจรักและได้รับการสนับสนุนจากครอบครัวจึงทำให้การฟ้อนรำของหนิมเป็นที่ชื่นชอบของทุกคนที่ได้พบเห็น และฝากลูกหลานมาเรียนฟ้อนรำตั้งแต่หนิมอายุ 11 ปี
พริมรตา เดชอุดม
พริมรตา เดชอุดม เกิดวันที่ 29 พฤศจิกายน พ.ศ. 2526 ที่กรุงเทพมหานคร เป็นนักแสดงชาวไทย แจ้งเกิดจากผลงานละคร น้องใหม่ร้ายบริสุทธิ์ จบการศึกษาระดับประถมศึกษา โรงเรียนประภามนตรี
จบการศึกษาระดับมัธยมศึกษา
โรงเรียนนวมินทราชินูทิศ เตรียมอุดมศึกษาพัฒนาการ จบการศึกษาระดับปริญญาตรีจากคณะวารสารศาสตร์และสื่อสารมวลชน มหาวิทยาลัยธรรมศาสตร์ และจบการศึกษาระดับปริญญาโทจากคณะนิเทศศาสตร์ จุฬาลงกรณ์มหาวิทยาลัย
ด้านชีวิตส่วนตัวคบหาดูใจกับ วสุ แสงสิงแก้ว หรือ จิ๊บ ร.ด.
ภัทราริน ยอดกมล
ภัทราริน ปัญญานุตธรรม หรือชื่อเดิมว่า ภุมวารี ยอดกมล, ภัทราริน ยอดกมล ชื่อเล่นว่า แอ (9 กุมภาพันธ์ พ.ศ. 2525, กรุงเทพมหานคร — ) เป็นนักแสดงชาวไทย มีผลงานทั้งภาพยนตร์ และละครโทรทัศน์ สำเร็จการศึกษาจากคณะศิลปกรรม มหาวิทยาลัยรังสิต สาขาวิชาการออกแบบผลิตภัณฑ์อุตสาหกรรม
เข้าสู่วงการจากการแสดงมิวสิควีดีโอเพลง "แค่ได้คิดถึง" และ "พลาดไปแล้ว" ของ ญารินดา บุนนาค ซึ่งเป็นภาคต่อกัน เธอเป็นนักแสดงหญิง ที่เป็นที่รู้จักจากการแสดงภาพยนตร์ของค่าย สหมงคลฟิล์ม ได้แก่เรื่อง องค์บาก, บอดี้การ์ดหน้าเหลี่ยม และ คน ผี ปีศาจ
ในปี พ.ศ. 2560 เธอถูกกุข่าวเรื่องอำลาวงการ ส่งผลทำให้เธอหายไปจากวงการในระยะหนึ่ง ซึ่งเธอออกมาเปิดเผยผ่านทางรายการ "ยิ่งศักดิ์ยิ่งแซ่บ" ว่าไม่ได้ลาวงการแต่อย่างใด และยังคงรับงานแสดงอยู่เรื่อยๆ
ชีวิตส่วนตัว สมรสกับหนุ่มนอกวงการชื่อ "อาทิตย์ ปัญญานุตรักษ์" (อาร์ต) หลังคบหาดูใจแฟนหนุ่มร่วม 2 ปี และในเมื่อวันที่ 1 มิถุนายน พ.ศ. 2557 ทั้งคู่ได้จัดงานฉลองมงคลสมรสอย่างชื่นมื่น ณ ห้องคอนเซอร์เวอเทอรี่ ชั้น 7 โรงแรมแลนด์มาร์ค กรุงเทพฯ
มินามาตะ (แก้ความกำกวม)
มินามาตะ สามารถหมายถึง
ต้นชา
ต้นชา ()เป็นพืชที่นำใบและยอดอ่อนไปผลิตเป็นชาจีน อยู่ในสกุล "Camellia" (ภาษาจีน: 茶花; พินอิน: Cháhuā, ตรงตัว: "ดอกชา") และอยู่ในวงศ์ Theaceae ชาขาว ชาเขียว ชาอูหลง และชาดำถูกเก็บเกี่ยวจากพืชสปีชีส์นี้ทั้งหมด แต่กระบวนการผลิตต่างกัน ทำให้มีระดับของปฏิกิริยาออกซิเดชันต่างกัน กูกิชะ (Kukicha)ทำมาจากต้นชาชนิดเดียวกันแต่ใช้กิ่งและก้านแทนใบ มีสองสายพันธุ์คือ ชาจีน ("Camellia sinensis" var. sinensis) และชาอัสสัม ("Camellia sinensis" var. assamica)
มายบลัดดีวาเลนไทน์
มายบลัดดีวาเลนไทน์ () เป็นวงออลเทอร์นาทิฟร็อก รวมตัวในกรุงดับลิน ประเทศไอร์แลนด์ ในปี 1983 โดยเควิน ชิลด์ส (กีตาร์,นักร้อง), โคล์ม โอ'ซิโอซอยก์ (กลอง) ในช่วงแรกของปลายคริสต์ทศวรรษ 1980 และต้นคริสต์ทศวรรษ 1990 ในช่วงวงรุ่งเรือง หลังจากวงที่ได้ไปอยู่ในลอนดอน ได้มีสมาชิกเพิ่มได้แก่ บีลีนด้า บุชเชอร์ (กีตาร์,นักร้อง) และ เดบบี้ กู๊บ (เบส)
เพลงของมายบลัดดีวาเลนไทน์นั้น พวกเขาจะใช้ในการบิดเบือนเสียง การโค้งเสียง และใช้ระบบดิจิทัลในการสะเทือนเสียง ส่งผลให้เพลงที่เป็นที่รู้จักกันในชื่อ ชูเกซซิง ในปี 1991 การวิจารณ์เกี่ยวกับอัลบั้ม เลิฟเลสส์ ที่ใช้เวลาสองปีในการทำเพราะเนื่องจากมีปัญหาเงินทุน ที่ผ่านมา เลิฟเลสส์ใช้เวลานาน ชิลด์สได้บันทึกเสียงและได้ทำอัลบั้บด้วยการดองไว้หลายครั้ง ซึ่งคุ้มค่ากับผลที่ผ่านมา ในปี 2007 ชิลด์ส ประกาศรวมตัวอีกครั้งกับการบันทึกเสียงใหม่ ชื่อของวงนั้นนำชื่อมาจาก ภาพยนฅร์สยองขวัญปี 1981 เรื่อง มายบลัดดีวาเลนไทน์ มาตั้ง
เฮซซิง
เฮซซิง () เป็นกิจกรรมรับน้องชนิดหนึ่ง ที่ใช้สำหรับจัดเตรียม ผู้ที่จะเข้าร่วมในกลุ่มโรงเรียน มหาวิทยาลัย ชมรม หรือการเข้ารับเกณฑ์ทหารในปีแรก ซึ่งกิจกรรมจะประกอบด้วย การทำร้าย การข่มขู่ รวมไปถึงการกระทำที่มักรวมถึงในด้านทางเพศ
เฮซ () มีความหมายว่าทรมาน หรือทำร้ายร่างกาย โดยคำว่า เฮซซิง เป็นคำที่ใช้ในสหรัฐอเมริกา และแคนาดา ในขณะที่ทางอังกฤษจะใช้คำว่า แฟกกิง
ในอเมริกาได้มีเหตุการณ์นักเรียนเสียชีวิตเนื่องจากการรับน้องประเภทนี้Nuwer, H. (1999). Wrongs of Passage: Fraternities, Sororities, Hazing, and Binge Drinking. 336 pages. ISBN 0-253-33596-5
แฟกกิง
แฟกกิง () เป็นระบบการรับน้องในโรงเรียนชนิดหนึ่ง โดยเฉพาะในประเทศอังกฤษ ที่นักเรียนเก่าจะบังคับให้นักเรียนใหม่ประพฤติตัวเป็นคนรับใช้ของตน ซึ่งถ้าไม่ปฏิบัติตามจะถูกลงโทษทางกายและบางครั้งรวมไปถึงการคุกคามทางเพศ ในปัจจุบันกิจกรรมแฟกกิงได้ลดหายลงไป ภายหลังจากที่ได้รับการวิพากษ์วิจารณ์สูง
ในอดีตมีภาพวาดเกี่ยวกับเด็กนักเรียนถูกใช้งานและวาดเป็นงานศิลป์ในปี ค.ศ. 1870 แสดงออกถึงปัญหาสังคม
คำว่า "แฟก" () หมายถึง งานบ้าน
กีโยม เลอ ฌ็องตี
กีโยม โฌแซ็ฟ อียาแซ็งต์ ฌ็อง-บาติสต์ เลอ ฌ็องตี เดอ ลา กาแลซีแยร์ (, 12 กันยายน พ.ศ. 2268 - 22 ตุลาคม พ.ศ. 2335) เป็นนักดาราศาสตร์ชาวฝรั่งเศส เกิดในเมืองกูต็องส์ ตอนแรกเขาสนใจเรื่องศาสนา ต่อมาก็เบนเข็มทิศไปสนใจเรื่องดาราศาสตร์แทน เขาพยายามจะคำนวณระยะทางระหว่างโลกกับดวงอาทิตย์โดยใช้หลักการไตรแองกูเลชันวัดเส้นทางโคจรดาวศุกร์ผ่านดวงอาทิตย์ เลอ ฌ็องตี เดินทางจากฝรั่งเศสหนึ่งปีล่วงหน้าเพื่อสังเกตการโคจรที่อินเดีย แต่เหตุสุดวิสัยทำให้เขายังคงอยู่ในทะเลในวันที่เกิดการโคจรพาดผ่านซึ่งถือเป็นเรื่องเลวร้ายเพราะเครื่องมือที่ใช้วัดต้องอยู่กับที่ แต่ทะเลไม่เป็นเช่นนั้น เขายังไม่เสียใจ ยังคงเดินหน้าไปอินเดียเพื่อรอการพาดผ่านอีกครั้ง ในปี 1769 ซึ่งมีเวลาเตรียมตัวอีก 8 ปี เขาตรวจสอบเครื่องมือทั้งหมดจนพบว่าสมบูรณ์ จนในวันที่ 4 มิถุนายน 1769 อากาศแจ่มใส แต่พอดาวศุกร์เริ่มเคลื่อนเข้ามา เมฆกลับมาบังทำให้เขามองไม่เห็นอะไรเลย ด้วยความผิดหวังอย่างมาก เลอ ฌ็องตีจึงเก็บของเตรียมกลับบ้าน แต่เขากลับติดเชื้อที่ลำไส้ใหญ่ ต้องพักอีกเกือบปี ในที่สุดก็ขึ้นเรือ เรือเกือบล่มเพราะพายุ ในที่สุดก็กลับถึงบ้านหลังจากหายไป 11 ปีโดยไม่ได้อะไรเลย ญาติของเขาประกาศว่าเขาเป็นบุคคลที่เสียชีวิตแล้ว แล้วก็เอาทรัพย์สินของเขาไป ต่อมาเลอ ฌ็องตี ก็ตายอย่างสงบในปี 1792 นับเป็นนักวิทยาศาสตร์ที่อุทิศตัวเพื่อวิทยาศาสตร์อย่างแท้จริง
มาร์ค พี ภูแสง
มาร์ค พี ภูแสง (Mark P Poosaeng) ชื่อจริง ภุชพงศ์ ภูแสง เกิด 4 พฤศจิกายน 2516 จังหวัดขอนแก่น นักเขียนหลากแนว ทั้งวรรณกรรมเยาวชน นิยาย เรื่องสั้น สารคดี นิยายวิทยาศาสตร์ เรื่องขำขัน บทโทรทัศน์ เรื่อง/ภาพ การ์ตูนเด็ก ตีพิมพ์นิตยสารหญิงไทย มีผลงานในหลายนามปากกา ภุชพงศ์ ภูแสง , ภุชพงศ์ ,นายใบตอง , พงศ์ รัตนกร , นายสำเภา, พี่ผึ้ง
เรื่องสั้น แร้งหลงฝูง เข้ารอบสิบสองเรื่องสั้นสุดท้าย รางวัลกองทุนสุภาเทวกุล พ.ศ.2551ถึงปัจจุบัน ทำข่าวการชุมนุม ถูกยิงด้วยกระสุนจริง เมื่อวันที่ 17 พ.ค.53 บริเวณแยกบ่อนไก่ได้รับบาดเจ็บ
ปลาดุกไฟฟ้ายักษ์
ปลาดุกไฟฟ้ายักษ์ (; ) ปลาน้ำจืดในอันดับปลาหนังชนิดหนึ่ง อยู่ในวงศ์ปลาดุกไฟฟ้า (Malapteruridae) มีรูปร่างอ้วนป้อม ลำตัวยาว ครีบทั้งหมดสั้น ส่วนหัวมีลักษณะเรียวแหลม ช่องปากมีขนาดเล็ก มีหนวดอยู่สามคู่รอบ ๆ ปาก ใช้รับสัมผัสหาอาหาร สีของลำตัวเป็นสีเทาหรือสีน้ำเงินอ่อนมีลายจุดสีดำอยู่ทั่วตัว ใต้ท้องสีขาว
อาศัยอยู่ตามพื้นท้องน้ำในแหล่งน้ำนิ่ง โดยจะหลบอาศัยตามโพรงหิน โพรงไม้ และตามรากไม้จมน้ำต่าง ๆ สภาพเป็นน้ำขุ่นแสงส่องผ่านได้น้อย พบเฉพาะในทวีปแอฟริกาเท่านั้น เป็นปลาที่ไม่ค่อยจะเคลื่อนไหวและเคลื่อนไหวได้ช้า โดยกินสัตว์น้ำขนาดเล็กกว่าเป็นอาหาร โดยการช็อตด้วยกระแสไฟฟ้าและกลืนกินลงไปทั้งตัว เป็นปลาที่มีอัตราการเจริญเติบโตที่เร็วมาก นับเป็นปลาดุกไฟฟ้าชนิดที่ใหญ่ที่สุด ตัวที่ใหญ่ที่สุดพบยาวถึง 122 เซนติเมตร
นิยมเลี้ยงเป็นปลาตู้สวยงาม
ปลาดุกไฟฟ้าแอฟริกา
ปลาดุกไฟฟ้าแอฟริกา (; ) ปลาน้ำจืดในอันดับปลาหนังชนิดหนึ่ง อยู่ในวงศ์ปลาดุกไฟฟ้า (Malapteruridae)
มีรูปร่างอ้วนป้อม ลำตัวยาว ลำตัวสีน้ำตาลหรือสีเขียวมะกอกมีลวดลายสีดำคล้ำกระจายอยู่ทั่วลำตัว ใต้ท้องสีขาว ครีบทั้งหมดสั้น ส่วนหัวมีลักษณะมนกลม ช่องปากกว้าง ตามีขนาดเล็กมาก มีหนวดสามคู่อยู่รอบปากใช้สำหรับสัมผัสหาอาหาร ส่วนหางมีลายสีขาวคล้ายรูปพระจันทร์ครึ่งเสี้ยวอยู่กลางครีบหาง และมีแถบสีดำสลับขวาพาดอยู่บริเวณคอดหางเห็นได้ชัดเจน
สามารถปล่อยกระแสไฟฟ้าได้สูงถึง 300 โวลต์ เพื่อป้องกันตัวและหาอาหาร พฤติกรรมเป็นปลาที่เคลื่อนไหวได้ช้าและมักจะกบดานอยู่นิ่ง ๆ ใต้พื้นท้องน้ำ มักหลบซ่อนอยู่ในโพรงไม้ใต้น้ำหรือตามกอสาหร่าย ขนาดโตเต็มที่ได้ถึง 1 เมตร พบเฉพาะในทวีปแอฟริกา ถูกใช้เป็นอาหารบริโภคในท้องถิ่นมาเป็นเวลาช้านาน และยังมีความสำคัญนิยมเลี้ยงเป็นปลาสวยงามอีก ซึ่งปลาดุกไฟฟ้าปากใหญ่จะพบมีขายในตลาดปลาสวยงามมากกว่าปลาดุกไฟฟ้าปากเล็ก ("M. microstoma") ซึ่งเป็นปลาที่อยู่ในสกุลเดียวกัน แต่ว่าในสถานที่เลี้ยงจริง ๆ จะเติบโตได้ช้ากว่าปลาดุกไฟฟ้าปากเล็กมาก และมีขนาดเต็มที่ประมาณ 20 เซนติเมตร เท่านั้น
เอ็ดก้าร์ แอลลแลน โป
เอ็ดการ์ แอลแลน โป () 19 มกราคม ค.ศ
9- 7 ตุลาคม ค.ศ. 1849 นักเขียนชาวอเมริกันผู้เขียนเรื่องนิยายสืบสวนเรื่องแรกของโลกคือเรื่องสั้นชื่อ ฆาตกรรมที่ถนนมอร์ก () ทำให้เขาได้รับยกย่องให้เป็นบิดาแห่งรหัสคดี
โป พร้อมกับงานเขียนที่เขาเรียกว่า ตรรกนิยาย และ แชฟวาลีส์ เซ. โอกุสต์ ดูแป็ง-ตัวเอกของเรื่อง ได้ร่วมกันสถาปนานิยายสืบสวนในฐานะวรรณกรรมที่เป็นเอกเทศอีกตระกูลหนึ่ง โปเป็นนักเขียนคนแรกที่สร้างตัวละครให้มีบทบาทหรือความสามารถสำคัญอยู่ที่การค้นหาความจริงซึ่งถูกปิดบังซ่อนเร้น โอกุสต์ ดูแป็ง นักสืบคนแรกในโลกวรรณกรรมปรากฏบทบาทต่อมาในเรื่องสั้นอีก 2 เรื่อง
โปสร้างสัญนิยมอันเป็นพื้นฐานของนิยายสืบสวนไว้หลายอย่าง ที่เห็นได้ชัดคือนักสืบผู้ฉลาดปราดเปรื่อง, ปริศนาห้องปิดตาย, และตำรวจที่เงอะงะงุ่มง่าม การแสดงเงื่อนงำทั้งหมดให้ปรากฏในเรื่องแต่ใช้มุมมองเบนความสนใจของผู้อ่านไปที่อื่นจนค้นไม่พบความจริงก็เป็นสัญนิยมอีกอย่างของโป เขายังริเริ่มวิธีการให้คู่หูนักสืบเป็นผู้บรรยายเรื่องและวางรูปแบบของนักสืบเก้าอี้นวม สัญนิยมเหล่านี้กลายเป็นขนบที่นักเขียนรหัสคดีรุ่นหลังยึกถือเป็นแบบอย่าง และบ้างก็ปรับเปลี่ยนให้เหมาะกับยุคสมัย วรรณกรรมตระกูลนี้จึงได้รับความนิยมเพิ่มขึ้น
ฮีโร่มาสเตอร์
ฮีโร่มาสเตอร์ () เป็นเกมพีซีแนวอาร์พีจีสัญชาติไทย พัฒนาและผลิตโดย "บริษัท บิ๊กบั๊กสตูดิโอ จำกัด" เป็นหนึ่งในเกมไทยที่ได้รับการยอมรับจากผู้เล่นว่าเป็นเกมที่มีคุณภาพดี แต่จากปัญหาละเมิดลิขสิทธิ์ ส่งผลให้ทางผู้ผลิตมียอดจำหน่ายลดลงจนเกือบต้องปิดตัวลงมาครั้งหนึ่ง ระบบภายในเกมมีความคล้ายกับเกมแนว MMORPG อยู่หลายประการ จากจุดนี้ส่งผลให้เกมมีความน่าสนใจยิ่งขึ้น
เรื่องเล่าถึงปี พ.ศ. 2599 ซึ่งเป็นยุคที่เทคโนโลยีของไทยพัฒนาไปมาก มีเด็กชายวัย 12 ปี ชื่อว่า "ปิง" เขาชอบไปเล่นในสนามบินดอนเมืองเก่ากับพวกเพื่อนๆเป็นประจำ อยู่มาวันหนึ่งขณะที่เขากำลังเล่นกับเพื่อนอีกสามคนของเขาอยู่นั้น เขาก็ได้พบกับสัตว์ประหลาดสีดำขนาดใหญ่ แต่ว่ามีเพียงเขาคนเดียวเท่านั้นที่เห็น ด้วยความสงสัย เขาจึงตามสัตว์ประหลาดตัวนั้นไป และเกือบถูกสัตว์ประหลาดตัวนั้นทำร้าย แต่กลับมีชายลึกลับคนหนึ่งมาช่วยไว้ได้ ภายหลังเขารู้ว่าคนที่เข้ามาช่วยคือ "ดร.พายัพ" เขาได้รับกล่องซึ่งข้างในมีหุ่นชื่อว่า "ปัง" สามารถเปลี่ยนร่าง และสามารถดึงฮีโร่ออกมาจากเกมได้ เขาได้รู้ว่าแท้ที่จริงสัตว์ประหลาดที่เขาพบตัวแรกนั้นก็คือข้อมูลที่ถูกดึงออกมาจากเกมโดยระบบ RCM ที่ ดร.พายัพ พัฒนาขึ้นนั่นเอง ส่วนคนที่คอยควบคุมทั้งหมดก็คือ ดร.สกาน ผู้ที่พัฒนาระบบอีกคนหนึ่ง และเด็กลึกลับวัยเดียวกับปิง ทั้งสองมีแผนครอบครองโลก จากนั้นดร.พายัพ ถูก ดร.สกาน จับตัวไป และเพื่อที่จะช่วย ดร.พายัพ ออกมา ปิงจึงต้องอาศัยปังดึงข้อมูลฮีโรจากเกม แล้วไปทำลายคอร์ตามที่ต่างๆ เพราะคอร์เหล่านั้นเป็นต้นเหตุให้สัตว์ประหลาดในเกมออกมาสู่โลกที่เป็นจริงได้ ยิ่งเขาสืบค้นลงไปเท่าใด เขากลับพบว่า ตัวเขาได้เกี่ยวข้องกับระบบ RCM และ ดร.พายัพ มากเท่านั้น
ฮีโร่ในเกมคือตัวละครที่ปังใช้เรียกออกมาจากเกมสู่โลกในความเป็นจริง เพื่อให้ปิงใช้ต่อสู้กับสัตว์ประหลาดที่ถูกเรียกออกมาจากเกมโดยระบบ RCM มีทั้งหมด 6 ประเภท ได้แก่ นักดาบ ทหาร นักธนู ขโมย นักบวช และ นักเวทย์ ฮีโร่ทั้งหมดนี้จะถูกสร้างจากหินตราสีต่างๆ หลังจากที่สร้างมาแล้ว ผู้เล่นต้องใช้ตัวละครเหล่านี้ไปต่อสู้กับสัตว์ประหลาดเพื่อเพิ่มประสบการณ์ เมื่อเลเวลสูงขึ้น ตัวละครก็จะเก่งขึ้นด้วย
มติมหาชน
มติมหาชน (Public opinion) คือ พฤติกรรมทางการเมืองของระบอบประชาธิปไตย แสดงออกถึงอุดมการณ์ อำนาจอธิปไตยของปวงชน ซึ่งได้รับการรับรองจากรัฐบาลว่าเป็นสิ่งที่ชอบด้วยกฎหมาย แต่ต้องเป็นไปในทางสันติไม่เกิดผลร้ายต่อผ้อื่น มติมหาชนเริ่มใช้เป็นครั้งแรกในประเทศฝรั่งเศส โดยรุสโซเป็นผู้ริเริ่มใช้คำนี้ มติมหาชนต่างจากการทำประชาพิจารณ์และประชามติตรงที่ว่า ประชาพิจารณ์และประชามติเป็นสิ่งที่ต้องทำก่อนประเด็นหรือโครงสร้างสาธารณะจะลงมือปฏิบัติ
ศัลยศาสตร์ออร์โทพีดิกส์
ศัลยศาสตร์ออร์โทพีดิกส์ หรือ ออร์โทพีดิกส์ () (โดยทั่วไปมักสะกดว่า ออร์โธปิดิกส์ หรือ ศัลยศาสตร์ออร์โธปิดิกส์) เป็นสาขาวิชาหนึ่งของวิชาศัลยศาสตร์ ที่เกี่ยวข้องกับกระดูก ข้อ เส้นเอ็น และกล้ามเนื้อต่างๆ ของร่างกาย ซึ่งในประเทศไทยแบ่งสาขาวิชาย่อยดังนี้ศัลยแพทย์ออร์โทพีดิกส์ () (โดยทั่วไปมักสะกดว่า แพทย์ออร์โธปิดิกส์ หรือ ศัลยแพทย์ออร์โธปิดิกส์) เป็นแพทย์เฉพาะทางสาขาหนึ่ง โดยทำการวินิจฉัยและดูแลรักษาด้วยการให้ยาหรือการผ่าตัดในความผิดปกติต่างๆ ที่เกี่ยวข้องกับกระดูก ข้อ เส้นเอ็น และกล้ามเนื้อต่างๆ ของร่างกาย ในภาษาไทยมีชื่อเรียกศัลยแพทย์ออร์โทพีดิกส์หลากหลายชื่อ เช่น ""ศัลยแพทย์กระดูกและข้อ"" ""แพทย์กระดูกและข้อ"" ""หมอกระดูก"" หรือในวงการแพทย์ในประเทศไทยเรียกสั้นๆ ว่า ""หมอออร์โธฯ""
ศัลยแพทย์ออร์โทพีดิกส์ในประเทศไทยต้องสำเร็จการศึกษาแพทยศาสตรบัณฑิต และสำเร็จการศึกษาแพทย์ประจำบ้านด้านศัลยศาสตร์ออร์โทพีดิกส์แล้วได้ผ่านการสอบเพื่อวุฒิบัตรและหนังสืออนุมัติเป็นผู้มีความรู้ความชำนาญในการประกอบวิชาชีพเวชกรรม สาขาศัลยศาสตร์ออร์โธปีดิกส์ ซึ่งในประเทศไทยออกให้โดยของแพทยสภา
ก่อนที่ประเทศไทยจะมีศัลยแพทย์ออร์โทพีดิกส์นั้น การรักษาทางการแพทย์สมัยใหม่ที่เกี่ยวข้องกับกระดูกและข้อต่างๆ จะทำโดย ศัลยแพทย์ทั่วไป ร่วมกับอายุรแพทย์ ประเทศไทยเริ่มมีการฝึกอบรมศัลยแพทย์ออร์โทพีดิกส์แห่งแรกที่คณะแพทยศาสตร์ศิริราชพยาบาล มหาวิทยาลัยมหิดล จากนั้นจึงมีโรงเรียนแพทย์อื่นๆ ทำการฝึกอบรมศัลยแพทย์ออร์โทพีดิกส์ตามมา
ในปี พ.ศ. 2553 มีสถาบันที่เปิดฝึกอบรมแพทย์ประจำบ้านสาขาออร์โทพีดิกส์ที่แพทยสภารับรอง 16 สถาบัน ดังต่อไปนี้
ธงชาติปากีสถาน
ธงชาติปากีสถาน มีลักษณะเป็นธงรูปสี่เหลี่ยมผืนผ้า กว้าง 2 ส่วน ยาว 3 ส่วน ภายในแบ่งเป็น 2 ส่วนตามแนวตั้ง ตอนต้นพื้นสีขาว กว้างเป็น 1 ใน 4 ส่วนของความยาวธง ส่วนที่เหลือเป็นพื้นสีเขียว ภายในมีรูปพระจันทร์เสี้ยวและดาวห้าแฉกสีขาว ธงนี้ออกแบบโดย ไซเอ็ด อาเมียร์ อุดดิน เก็ดวาอี (Syed Amir uddin Kedwaii) โดยอาศัยต้นแบบจากธงสันนิบาตมุสลิม (Muslim League) สภาแห่งชาติปากีสถานได้ประกาศให้ใช้ธงนี้เป็นธงชาติ เมื่อวันที่ 11 สิงหาคม พ.ศ. 2490 ก่อนหน้าการประกาศเอกราชจากบริติชราชในวันถัดมา ในเพลงชาติปากีสถาน ได้กล่าวถึงธงชาติไว้ในชื่อ "ธงเดือนเสี้ยวและดาว" (ภาษาอูรดู: Parcham-e-Sitāra-o-Hilāl)
พื้นสีเขียวในธงชาติ หมายถึงศาสนาอิสลาม อันเป็นศาสนาของชนส่วนใหญ่ในประเทศ แถบสีขาวที่ต้นธง หมายถึงศาสนาอื่น ๆ ของชนกลุ่มน้อยต่าง ๆ ในปากีสถาน รูปพระจันทร์เสี้ยวที่กลางธงหมายถึงความก้าวหน้า ส่วนดาวห้าแฉกสีขาวคือแสงสว่างและความรู้ ความหมายของธงโดยรวมจึงหมายถึงศาสนาอิสลาม โลกอิสลาม และสิทธิของชนกลุ่มน้อยผู้นับถือศาสนาอื่น ธงชาติปากีสถานจะใช้ประดับในโอกาสสำคัญต่าง ๆ ของแต่ละปี เช่น วันสาธารณรัฐ (23 มีนาคม) และวันเอกราช (14 สิงหาคม) เป็นต้น
เดิมธงชาติปากีสถานออกแบบโดย มูฮัมหมัด อาลี จินนาห์ ผู้ก่อตั้งประเทศปากีสถาน ลักษณะเป็นธงพื้นสีเขียว กลางธงมีรูปจันทร์เสี้ยวและดาวสีขาว ใช้ในสันนิบาตมุสลิมทั่วอินเดีย (All-India Muslim League) ในฐานะเป็นสัญลักษณ์ของเป้าหมายในการตั้งรัฐเอกราชของชาวมุสลิม แถบสีขาวได้ถูกเพิ่มเข้ามาในภายหลังเมื่อปากีสถานประกาศเอกราชในปี พ.ศ. 2490 เพื่อเป็นสัญลักษณ์แทนชนกลุ่มน้อยอื่น ๆ
รายละเอียดของแบบธงชาติปากีสถานที่ถูกต้อง ซึ่งได้รับการรับรองจากสภาแห่งชาติปากีสถาน มีดังนี้
อนึ่ง กระทรวงมหาดไทยของปากีสถานยังได้กำหนดขนาดธงสำหรับใช้ในกรณีต่างๆ ไว้ดังนี้
เดอะวิว (วงดนตรี)
เดอะวิว () เป็นวงอินดี้ร็อก 4 ชิ้นจากสก็อตแลนด์ ก่อตั้งเมื่อปี 2005 โดย A&R ของ 1965 Records
เดอะวิวประกอบไปด้วย Kyle, Kieren, Peter และ Steve เมือง Dryburgh พวกเขาได้เซ็นกับ 1965 Records เมื่อต้นปี 2006 มี EP ชุดแรกออกมาเมื่อเดือนสิงหาคมปีที่แล้วคือ ‘Wasted Little DJ’, ซิงเกิลที่ 2 คือ ‘Superstar Tradesman’ (ตุลาคม) และซิงเกิล ‘Same Jeans’ ที่ไต่ไปอยู่ใน Top 5 ของ UK Singles Chart ในเวลาเพียง 3 สัปดาห์เท่านั้น
ต่อมาพวกเขาได้ออกอัลบั้ม "Hats Off To The Buskers" เมื่อเดือนมกราคมปี 2007 สามารถอยู่ในอันดับ 1 ของ UK Album Chart ตั้งแต่สัปดาห์แรก ในสก็อตแลนด์พวกเขาเปิดตัวอัลบั้มที่อันดับ 1 ในสัปดาห์แรก ทำให้เขาพวกเขาเป็นวงสก็อตวงแรกในรอบ 33 ปี (นับจากวงอย่าง The Bay City Rollers ในปี 1974) นิตยสารโรลลิงสโตนเขียนเกี่ยวกับอัลบั้ม "Hats Off To The Buskers" ของพวกเขาว่า "เหตุผลที่เราควรจะมีชีวิตอยู่ต่อไปคือ ทุกปีจะต้องมีวงร็อคอังกฤษดีๆ ทำเพลงร็อคเจ๋งๆ ออกมาให้เราฟังเสมอ ร็อคอังกฤษจงเจริญ" และดิแอลเอไทม์เขียนไว้ว่า "เพลงสำหรับวัยรุ่นที่เท้าข้างหนึ่งอยู่บนเวทีร็อคของบริทพ็อพและพังก์ ส่วนอีกข้างบนฟลอร์เต้นรำ"
ส่วนทางด้านแนวเพลง แอลเอวีกลี เขียนไว้ว่า "The View ผสมจังหวะและสไตล์เข้าด้วยกัน จากพังก์จนถึงสกา จนถึงอะคูสติกกับฮาร์โมนิก้า และสิ่งที่เยี่ยมที่สุดของพวกเขาก็คือความสามารถ และความเต็มใจที่จะอ่อนข้อลงในบางเพลง นี่คือ Paul Weller และ Pearl Jam ในวัยหนุ่ม"